title: Blanka Namurilainen

text: Muisto Blanchesta oli kuningatar Margaretan mielessä niin vahva, että hän etsi Ranskasta morsianta vahvistetulle perijälleen, sisarentyttärensä pojalle Eerikille, siinä kuitenkaan onnistumatta. Tärkeämpää oli, että Blanchen ja Margareetan toiminnan tuloksena syntyi 1397 Kalmarin unioni, joka yhdisti kaikki pohjoismaat 1520-luvulle saakka ja jonka henkinen perintö on yhä olemassa. Unioni ulottui lännessä Orkneysaarille, Shetlantiin ja Islantiin, idässä Karjalaan, pohjoisessa Jäämerelle ja etelässä Holsteiniin.


title: Blanka Namurilainen

text:
Tunnetuin Blanchea esittävä maalaus on Albert Edelfeltin vuonna 1877 maalaama Kuningatar Blanka, jossa on Blanche sylissään poikansa Haakon. Kuningatar Blanka -taulua varten taiteilija vietti paljon aikaa historian kirjojen parissa ja kierteli museoita tutkiessaan, miten 1300-luvulla oli eletty. Hän halusi kuvata puvut, kalusteet ja esineet mahdollisimman aidosti, jotta ne antaisivat aidon kuvan keskiajalla eläneiden kuninkaallisten elämästä.
Albert Edelfelt kuvitti Zacharias Topeliuksen lastenrunon, joka julkaistiin kirjassa Lukemista lapsille (Läsning för barn) Yhdeksän hopearahaa -kertomuksen yhteydessä. Kuningatar Blanka -maalaus maalattiin tämän lorun pohjalta.


title: Blanka Namurilainen

text: Maalausta säilytetään valtion taidemuseossa Ateneumissa.


title: Karjalan balsamia

text: Karjalan balsamia on suomalaisen Folkswagen-yhtyeen toinen studioalbumi, joka julkaistiin 19. tammikuuta 2005.


title: Karjalan balsamia

text: Kaikki kappaleet sovittaneet Folkswagen ja vierailevat muusikot.


title: Lokkila

text: Lokkila on kylä Länsi-Halikossa Hajalan lähipiirissä. Lokkilan kyläalue on neljässä erillessä osassa, mutta pääalue sijaitsee Hajalantien varrella Ruskan ja Hyyperän välissä. Toinen isompi alue sijaitsee pohjoisempana Paimion vastaisella rajalla.


title: Lokkila

text: Lokkilan pääalue on tasaista peltomaisemaa, jota halkoo pieni syväuomainen Lokkilanjoki. Pääalueen asutus sijaitsee Hajalantien varrella. Pohjoinen alue on pääasiassa metsää, jonka asutus on kasvanut yhteen Hajalan tajaamaan.


title: Lokkila

text: Lokkila on myöhäiskeskiajan uudisasutuskylä. 1560-luvulla kylässä oli 3 tilaa, mutta myöhemmin niistä on jäljelle jäänyt vain Ylöstalo ja Alastalo. Kylässä on ollut useita torppia, joista ensimmäiset itsenäistyivät jo 1800-luvun lopulla. Kylän rakennuskanta pääalueen pohjoisosassa tiheni 1900-luvun alussa, ja sinne muodostui mm. kaupparakennuksia, jotka on myöhemmin muutettu asuinrakennuksiksi. Kylän alueilla on useita lampia, joiden rannoille on rakennettu kesämökkejä.


title: Evert Suonio

text: Evert Suonio (vuoteen 1892 Sutinen; 26. lokakuuta 1871 Sorsakoski, Leppävirta – 23. maaliskuuta 1934 Hausjärvi) oli suomalainen näyttelijä ja laulaja.


title: Evert Suonio

text: Evert Sutinen syntyi sahanhoitaja Antti Juhana Sutisen ja Maria Kristiina Holopaisen perheeseen. Hän opiskeli Viipurin klassillisessa lyseossa ja Helsingin kauppaopistossa.


title: Evert Suonio

text: Suonio näytteli aluksi Aspegrenin teatterissa, kunnes pääsi 1892 oppilaaksi Suomalaiseen teatteriin. Vietettyään jonkin aikaa Ida Aalbergin teatteriseurueessa hän sai vakinaisen paikan Suomalaisesta teatterista 1895.


title: Evert Suonio

text: Evert Suonio tunnettiin eritoten laulurooleistaan. Hän kävi opintomatkoilla Keski-Euroopassa, muun muassa kolmesti Unkarissa. Hän keräsi ja suomensi unkarilaisia kansanlauluja, julkaisten viisi partituuria unkarilaisia lauluja. Suonio isännöi erityisesti unkarilaiseen musiikkiin keskittyneitä lauluiltoja. Vuosina 1910–1912 hän myös levytti yli kymmenen levytystä unkarilaisia lauluja.


title: Evert Suonio

text: Hänen sävellyksistään tunnetuimpia lienevät laulut "Villiruusu" ja Zacharias Topeliuksen sanoittama "Inarinjärvi". Hän johti myös omaa laulunäyttämöä 1917–1934. Sisällissodan aikana Suonio toimi tulkkina majuri von Brandensteinin esikunnassa.


title: Evert Suonio

text: Evert Suonio oli naimisissa näyttelijä Kirsti Suonion (alk. Hilda Kristiina Kjäll-Sainio) kanssa vuosina 1893–1915.


title: Edward Lasker

text: Edward Lasker (3. joulukuuta 1885 – 25. maaliskuuta 1981) oli amerikkalainen shakin- ja gonpelaaja. Hän sai kansainvälisen mestarin arvonimen. Lasker oli ammatiltaan insinööri. Hän oli myös kirjailija. Hän oli myös etäistä sukua shakin maailmanmestarille, Emanuel Laskerille.


title: 20 Jazz Funk Greats

text: 20 Jazz Funk Greats on 1979 julkaistu industrial-yhtye Throbbing Gristlen kolmas studioalbumi. Se on sijalla 91 Pitchfork Median listalla sadasta parhaasta 1970-luvun levystä.


title: 20 Jazz Funk Greats

text: 1991 julkaistussa CD-versiossa on alkuperäisten vinyylipainosten raitojen lisäksi Discipline-singlen molemmat kappaleet.


title: 20 Jazz Funk Greats

text: Levyn kansi on suunniteltu näyttämään halvalta hittikokoelmalta, ja yhtye poseeraa kansikuvassa siisteissä vaatteissa aurinkoisella niityllä. Takakannessa sama kuva on mustavalkoinen ja yhtyeen jäsenten edessä on alastoman miehen ruumis. Kuva on otettu Beachy Headissa, yhdessä Englannin suosituimmista itsemurhapaikoista.


title: The New Wave

text: The New Wave on ranskalaisen houseyhtye Daft Punkin ensimmäinen single, joka julkaistiin vuonna 1994. Kappaletta ei julkaistu kolmen vuoden päästä julkaistulla albumilla "Homework", vaikka singlen b-raitana ollut kappale "Alive" julkaistiin kyseisellä albumilla. Single julkaistiin myös 12-tuumaisena vinyylilevynä.


Heathrow’n terminaalien 1, 2 ja 3 metroasema on asema Lontoon metron Piccadilly-linjalla Heathrow’n lentoasemalla. Asema avattiin 16. joulukuuta 1977 nimellä Heathrow Central osana Piccadillyn jatketta Hounslow Westistä. Edeltävä Hatton Cross oli toiminut ennen avajaisia kaksi vuotta linjan pääteasemana.


title: Heathrow’n terminaalien 1, 2 ja 3 metroasema

text: Asema nimettiin Heathrow Centralista nykyiseen muotoonsa neljännen terminaalin rakentamisen sekä sen mukanaan tuoman myötä huhtikuussa 1986. Samalla pääteasema muuttui läpiajettavaksi molemman aseman kautta kiertävän yksisuuntaisen silmukkaradan ansiosta.


text: Viidennen terminaalin asemalle vievän tunnelin rakentamisen vuoksi silmukka suljettiin, jolloin terminaalien 1, 2 ja 3 asemasta tuli jälleen linjan pääteasema. Tämä kesti tammikuusta 2005 seuraavan vuoden syyskuuhun. 5. terminalin avauduttua 27. maaliskuuta 2008 joka toinen keskustasta tuleva juna on kulkenut uudelle terminaalille ja loput entistä reittiä terminaalin 4 kautta. Avajaisten myötä terminaali 2 tullaan purkamaan vuonna 2009 ja tilalle rakennetaan uusi terminaali ("Heathrow East"). Sen seurauksena metroaseman nimi saatetaan joutua vaihtamaan. Suunnitelmissa on palauttaa vanha nimi Heathrow Central.


text: Toisin kuin Heathrow Express ja Heathrow Connect sekä bussit, metro ei tarjoa ilmaista vaihtoyhteyttä terminaalien välillä.


title: Soma Records

text: Soma Records on skotlantilainen tekno- ja house-levy-yhtiö, joka aloitti toimintansa vuonna 1991. Yhtiön perusti elektronisen musiikin duo Slam. Yhtiö tunnetaan ensimmäisitä julkaistuista kappaleista Daft Punkin albumiin Homework.


title: Stepan Levitski

text: Stepan Mihailovitš Levitski (, 25. huhtikuuta 1876 Serpuhov – 21. maaliskuuta 1924 Glubokaja) oli venäläinen shakinpelaaja.


title: Stepan Levitski

text: Levitski sijoittui kolmanneksi Venäjän ensimmäisissä mestaruuskilpailuissa vuonna 1899. Vuonna 1903 hän oli kahdeksas Kiovassa. Vuosina 1905 ja 1906 pelatussa turnauksessa Pietarissa hän oli 8.-11. Vuonna 1907 Levitski sijoittui toiseksi Pietarissa. Hän hävisi ottelun Simon Alapinille vuonna 1907 Pietarissa.


title: Stepan Levitski

text: Levitski voitti Pietarin turnauksen vuonna 1911. Seuraavan vuoden kesällä hän oli vasta sijoilla 13-14 Breslaussa. Syksyllä hän sijoittui kolmanneksi Vilnan turnauksessa. Seuraavana vuonna Levitski hävisi ottelun Aleksandr Alehinille Pietarissa. Vuosina 1913 ja 1914 pelatussa turnauksessa Pietarissa hän oli kolmastoista.


title: Stepan Levitski

text: Levitskin mukaan on nimetty "Levitskin hyökkäys" (1.d4 d5 Lg5).


title: Vilka

text: Vilka voi tarkoittaa seuraavia:


title: Teknillisten tieteiden akatemia

text: Teknillisten tieteiden akatemia (TTA) on vuonna 1957 perustettu suomalainen tekniikan tiedeakatemia, jossa on noin 460 jäsentä. Teknillisten tieteiden akatemian esimies on vuodesta 2014 lähtien ollut professori Ilkka Pöyhönen. TTA:n tavoitteena on edistää teknillistieteellistä tutkimusta sekä sen kautta tukea Suomen teollisuutta ja luonnonvarojen hallittua ja kestävää hyödyntämistä.


title: Teknillisten tieteiden akatemia

text: TTA ja Svenska tekniska vetenskapsakademien i Finlandin (STV) yhdistivät toimitilojaan ja lisäsivät yhteistyötä vuonna 2008 Tekniikan Akatemia -säätiöön (TAF). TTA ja STV kuuluvat Suomen Tiedeakatemiat -katto-organisaatioon yhdessä Suomalaisen Tiedeakatemian ja Suomen Tiedeseuran kanssa. Suomen Tiedeakatemiat edustaa Suomea tieteen kansainvälisissä kattojärjestöissä.


title: Teknillisten tieteiden akatemia

text: TTA:n, STV:n ja TAF:n toimisto on Espoossa Otaniemessä, Otakaari 24 (Dipoli).


title: Palermon maakunta

text: Palermon maakunta (, ) oli Sisilian saarella sijaitseva Italian maakunta. Vuoden 2017 alusta alkaen maakunnan korvasi Palermon metropolikaupunki.


title: Palermon maakunta

text: Maakunnan pääkaupunki oli Palermo. Sen pinta-ala oli 4 992 km² ja asukasluku vajaat 1,3 miljoonaa, noin neljäsosa Sisilian väestöstä. Palermon maakunta muodostui 82 kunnasta.


title: Fidžin dollari

text: Fidžin dollari on Fidžin virallinen rahayksikkö. Sen valuuttakoodi on FJD ja symboli FJ$. Fidžin dollari on ollut käytössä vuodesta 1969. Nykyään liikkeessä tavataan 2, 5, 10, 20, 50 ja 100 dollarin setelit, ja 50 centin, 1, 2, 5, 10 ja 20 dollarin kolikkot. Paperirahoissa on Brittiläinen kansainyhteisön päämiehen kuningatar Elisabet II:n kuva, vaikka Fidži on ollut tasavalta vuodesta 1987.


title: Germán Lux

text: Germán Darío Lux (s. 7. kesäkuuta 1982 Carcarañá, Argentina) on argentiinalainen jalkapallomaalivahti. Hän pelaa tällä hetkellä espanjalaisessa Deportivo de La Coruñassa. Ennen nykyistä seuraansa Lux pelasi kotimaassaan River Platessa ja Espanjassa RCD Mallorcassa. Hän oli myös voittamassa vuoden 2004 Ateenan kesäolympialaisissa kultaa Argentiinan jalkapallomaajoukkueen kanssa.


title: Gus Savage

text: Augustus Alexander ”Gus” Savage (30. lokakuuta 1925 Detroit, Michigan – 31. lokakuuta 2015 Olympia Fields, Illinois) oli yhdysvaltalainen demokraattisen puolueen poliitikko. Hän syntyi Detroitissa, valmistui Rooseveltin yliopistosta ja loi uran lehdistössä.


title: Gus Savage

text: Afroamerikkalainen Savage oli toisen maailmansodan veteraani.


title: Gus Savage

text: Savage istui Yhdysvaltain edustajainhuoneen jäsenenä vuosina 1981–1993. Poliittinen ura oli kuitenkin skandaalinkäryinen; Savage esitti epäsoveliaita kommentteja muiden muassa juutalaisista.


title: Mõisaküla

text: Mõisaküla () on epäitsenäinen kaupunki Mulgin kunnassa Viljandimaan maakunnassa, Virossa. Se sijaitsee Viljandimaan lounaisosassa, lähellä Latvian rajaa. Sen asukasluku on 1 013 (2010), pinta-ala 2,20 neliökilometriä ja asukastiheys 460,5 asukasta neliökilometrillä.


title: Mõisaküla

text: Mõisakülasta tuli kaupunki 1. toukokuuta 1938. Vuoden 2017 kuntauudistuksen osana Karksin, Abjan ja Hallisten kunnat sekä Mõisakülan kaupunki yhdistyivät 24. lokakuuta 2017 uudeksi Mulgin kunnaksi.


title: Mõisaküla

text: Vuonna 2011 Mõisakülan kaupungissa oli 825 asukasta, joista 750 (90,9 %) oli virolaisia, 42 (5,1 %) venäläisiä ja 33 (4,0 %) muita kansallisuuksia.


title: Mõisaküla

text: Painonnostaja Arnold Luhaäär on syntynyt Mõisakülassa.


title: Mõisaküla

text: Mulgin radan johti aikoinaan Mõisakülasta Viljandiin.


title: Andreas Buder

text: Andreas Buder (s. 22. toukokuuta 1979 Scheibbs) on itävaltalainen alppihiihtäjä, joka on kilpaillut maailmancup-tasolla kaudesta 1997–1998 lähtien.


title: Andreas Buder

text: Buder saavutti maailmanmestaruuden syöksylaskusta Chamonix’n juniorien MM-kilpailuista 1998. Maansa mestaruuskilpailuista hän on voittanut neljä mestaruutta ja saavuttanut kolme muuta mitalisijaa.


title: Andreas Buder

text: Maailmancupissa Buder saavutti ensimmäisen palkintokorokesijoituksensa oltuaan kolmas Garmisch-Partenkirchenin syöksykisassa 28. tammikuuta 2006. Syöksykilpailuissa hän on ollut lisäksi kolmas Lake Louisessa ja toinen Bormiossa vuonna 2007. Kauden 2007–2008 syöksycupissa hän oli yhdestoista.


title: Vladimir Nenarokov

text: Vladimir Ivanovitš Nenarokov (; 4. tammikuuta 1880 Moskova – 13. joulukuuta 1953 Ašgabat) oli venäläinen shakinpelaaja ja teoreetikko. Hän syntyi Moskovassa ja oli yksi kaupungin parhaista pelaajista vuoden 1900 aikaan.


title: Vladimir Nenarokov

text: Vuonna 1899 Nenarokov sijoittui sijoille 6-7. Kilpailu oli Venäjän mestaruusturnaus. Vuonna 1900 Nenarokov voitti Moskovan mestaruuden. Seuraavana vuonna hän sijoittui viidenneksi mestaruuskilpailussa Moskovassa. Vuonna 1905 Nenarokov otteli tasan Saviely Tartakowerin kanssa, voitti Fjodor Duz-Hotimirskin sekä kuusitoistavuotiaan Aleksandr Alehinin vuonna 1908. Nenarokov voitti Moskovan mestaruuden taas vuonna 1908.


title: Vladimir Nenarokov

text: Vuonna 1916 hän sijoittui toiseksi, Alehinin jälkeen, Moskovassa. Nenarokov osallistui vielä useisiin turnauksiin vaihtelevin tuloksin. Vuonna 1950 Nenarokoville myönnettiin kansainvälisen mestarin arvonimi.


title: Vladimir Nenarokov

text: Nenarokov kirjoitti useita shakkikirjoja, pääasiassa avausteoriasta.


title: Valekuva

text: Valekuva eli virtuaalikuva on sellainen kuva, joka voidaan nähdä, mutta jota ei voida projisoida kuvapinnalle eikä sen kanssa ole mahdollista olla vuorovaikutuksessa. Tässä ilmiössä valonsäteet taittuvat tai heijastuvat niin, että ne tulevat silmään ikään kuin todellisesta esineestä. Aivot tulkitsevat tilanteen silloin siten, että tällaisesta näennäisestä esineestä eli valekuvasta tuleva valo on peräisin todellisesta esineestä.


title: Valekuva

text: Esimerkiksi suurennuslasin läpi tulevat valonsäteet muodostavat suuren valekuvan, joka katsojasta näyttää suurelta esineeltä. Valekuva muodostuu jos esine on lähempänä linssiä kuin polttopiste. Toinen tapa havaita valekuva on nähdä sellainen peilin heijastuksesta.


title: Suihkepullo

text: Suihkepullo, aerosolipakkaus eli spray on pullo, jossa on vaikuttavaa nestemäistä ainetta ja ponnekaasua. Suihke tulee ulos pullosta ponnekaasun voimasta ja yhdistetyllä painonapilla/suuttimella suihkeen voi suunnata kohteeseen. Suihkepullo voi olla myös ponnekaasuton. Silloin vaikuttava nestemäinen aine tulee ulos painonapin painamisen voimalla. Sisällöstä riippuen pulloa täytyy ravistaa ennen käyttöä.


title: Suihkepullo

text: Aerosolipullon kehitteli norjalainen Erik Rotheim 1920-luvun puolivälissä. Rotheim patentoi keksintönsä helmikuussa 1926.


title: Suihkepullo

text: Tyypillisiä suihkepulloja ovat koneiden ja laitteiden puhdistussprayt, käynnistyssumutteet, spraymaalit, deodorantit, hiuskiinteet, kotitalouden hyönteismyrkyt ja ilmanraikasteet yms.


title: Suihkepullo

text: Hajuvesien pullot ovat tyypillisesti sormenpainalluksella toimivalla pumpulla varustettuja ponnekaasuttomia astioita.


title: Suihkepullo

text: Suomen suurin suihkepullojen käyttäjä on maaliyritys Maston, joka myy 2,5 miljoona pulloa vuodessa. Tyhjät pullot tulevat Saksasta sekä Virosta ja ne täytetään Suomessa.


title: Suihkepullo

text: Ponnekaasulla toimivaa suihkepulloa ei saa jättää auringonvaloon tai muuhun yli + 50 C lämpötilaan, sillä kuumuus lisää painetta pullossa ja se voi räjähtää.


title: Suihkepullo

text: Suihkepullon keksi norjalainen insinööri Erik Rotheim vuonna 1926 miettiessään kovia voiteita helpompaa tapaa voidella suksia. Ensimmäiset suihkepullot olivat paineen takia varmuuden vuoksi paksuseinäisiä ja siksi raskaita käyttää. Ne myös tyhjenivät kerralla. Kahta vuotta myöhemmin Rotheim aloitti yhteistyön Alf Bjercke -maalitehtaan kanssa, mutta pullon suutin meni helposti jumiin ja tuloksena oli sotkua. Rotheim myi keksimänsä spraypurkin patentin amerikkalaisille 17 000 dollarilla, nykyrahassa noin puolella miljoonalla eurolla.


title: Suihkepullo

text: Amerikkalaiset onnistuivat tekemään toimivan venttiilin ja paremmin auki pysyvän suuttimen vasta 1940-luvulla. Kun purkin sisältöä pystyi annostelemaan eri pituisin painalluksin, sen käyttökelpoisuus monien ammatti- ja kuluttajatuotteiden pakkauksena oivallettiin.


title: Beniamin Bljumenfeld

text: Beniamin Markovitš Bljumenfeld (, 24. toukokuuta 1884 Volkovysk – 5. maaliskuuta 1947 Moskova) oli venäläinen shakinpelaaja. Bljumenfeld syntyi nykyisen Valko-Venäjän Hrodnan alueella.


title: Beniamin Bljumenfeld

text: Hän sijoittui Pietarin turnauksessa vuonna 1905 jaetulle toiselle sijalle Akiba Rubinsteinin kanssa. Vuonna 1907 hän sijoittui jaetulle toiselle sijalle Moskovan turnauksessa.


title: Beniamin Bljumenfeld

text: Vuonna 1920 Bljumenfeld oli kahdeksas Moskovassa, kun Aleksandr Alehin voitti turnauksen. Vuonna 1925 Bljumenfeld tuli jaetulle toiselle sijalle Boris Verlinskin kanssa Moskovan-mestaruuskilpailuissa.


title: Beniamin Bljumenfeld

text: Bljumenfeldin mukaan on nimetty "Blumenfeldin vastagambiitti" (1.d4 Rf6 2.c4 c5 3.d5 e6 4.Rf3 b5)


title: Presidentinpalmut

text: Presidentinpalmut ("Washingtonia") on kaksilajinen palmusuku, joka on kotoisin Yhdysvaltain lounais- ja Meksikon luoteisosista. Sukuun kuuluvat lajit bulevardipalmu ("Washingtonia robusta") ja presidentinpalmu ("Washingtonia filifera"). Lajeja voidaan kasvattaa huonekasveina.


title: Presidentinpalmut

text: Presidentinpalmu tarvitsee talvisin viileän paikan, joten paras paikka tälle palmulle on talvipuutarha tai jonkinlainen viherhuone. Presidentinpalmua voi lisätä vain siemenistä.


title: Live at the Marquee (Sweet)

text: Live at the Marquee on uudelleenkootun Sweet-yhtyeen neljä studiokappaletta sisältävä livealbumi vuodelta 1989. Se taltioitiin Lontoon Marquee-klubilla vuonna 1986. Samasta konsertista julkaistiin myös video. Albumin julkaisi Euroopassa SPV ja Yhdysvalloissa Maze-yhtiö.Väistö, Perttunen 2003, s.95.


title: Live at the Marquee (Sweet)

text: Levyllä korostuu solisti Paul Dayn ja muun yhtyeen huomattavan heavy-vaikutteinen esitystapa.


title: Live at the Marquee (Sweet)

text: Albumi alkaa kappaleella ”Action”. Sitä seuraa yhtyeen konserttibravuuriksikin kutsuttu ”Sweet F.A.”, joka pitää sisällään studioversiosta poikkeavia sävelkulkuja. Levyn kolmas ja ensimmäisen vinyylin viimeinen raita on ”Love Is Like Oxygen”, jonka alkuperäinen instrumentaaliväliosa on korvattu muun muassa Emerson, Lake & Palmer -yhtyeen levyttämän ”Fanfare for the Common Man” -kappaleen soitolla. Kyseisen kappaleen tekijöitä ei kuitenkaan ole mainittu levyn kansitiedoissa.Väistö, Perttunen 2003, s.96. ”Love Is Like Oxygen” on myös lähes yhdeksänminuuttisenä albumin pisin raita.


title: Live at the Marquee (Sweet)

text: Ensimmäisen vinyylin aloittaa potpuri, jonka ensimmäinen kappale on Phil Lanzonin kosketinsoolon sisältävä ”Restless”. Potpuria jatkaa energisesti esitetty ”No You Don’t”, jonka jälkeen se päättyy Andy Scottin kitarasoolonumeroon ”Guitar Segue”. Seuraava kappale on ”Someone Else Will”, jonka aikana lavalla esiintyi myös kaksi naispuolista striptease-tanssijaa, Linzi Drew ja Ruth Chapman. Sitä seuraa Mick Tuckerin rumpusoolo, ”Drum Solo”, joka samalla päättää ykkösvinyylin kakkospuolen.


title: Live at the Marquee (Sweet)

text: "Live at the Marqueen" kakkosvinyylin ensimmäinen raita on kosketinsoololla ja yleisönlaulatusosuudella yli kahdeksanminuuttiseksi venytetty ”Set Me Free”. Sitä seuraava ”The Ballroom Blitz” on kirjoitettu levyn kanteen muodossa ”Ballroom Blizz”. Konsertin ja levyn toisen vinyylin ykköspuolen päättää ”Fox on the Run”. Lopussa kuullaan vielä muutama riffi ”Love Is Like Oxygenia”.


title: Live at the Marquee (Sweet)

text: Levyn toisen vinyylin kakkospuolisko sisältää Sweetin neljä uutta studiokappaletta. Niistä kolme ensimmäistä ovat solisti Paul Dayn, kosketinsoittaja Phil Lanzonin sekä kitaristi Andy Scottin yhdessä kirjoittamia. Niistä ensimmäinen on AOR-tyylinen ”Shot Down in Flames”, joka on tarttuvaksi väitetyn melodian ja kertosäkeen vuoksi laskettu jopa yhtyeen parhaimpien kappaleiden joukkoon. ”Over My Head” on tyylillisesti edeltäjänsä kaltainen, mutta progressiivisempi. Kolmas kappale ”Jump the Fence” poikkeaa edellisistä kappaleista ja solisti Paul Day laulaa sen A-osat pelkkien rumpujen säestyksellä. Loppua kohden instrumentteja tulee kuitenkin enemmän mukaan. Albumin viimeinen kappale on cover ”Reach Out... I’ll Be There”, joka tunnetaan erityisesti Four Tops -yhtyeen levytyksenä. Sweetin versio ei ole yhtä soulmainen vaan hard rock -vaikutteinen.Väistö, Perttunen 2003, s.97.


title: Live at the Marquee (Sweet)

text: Albumi ilmestyi 1. marraskuuta 1989. Sen julkaisi Euroopassa SPV-yhtiö sekä tupla-LP:nä että CD:nä. Yhdysvalloissa levy ilmestyi Maze-yhtiön toimesta ainakin CD-formaatissa. Kyseisessä versiossa takakannen kuvat konsertin striptease-tanssijoista oli korvattu tavallisilla yhtyekuvilla.


title: Live at the Marquee (Sweet)

text: "Live at the Marquee" julkaistiin myös videoversiona. Kappaleiden järjestys on siinä hieman erilainen ”Love Is Like Oxygenin” ollessa totuudenmukaisesti vasta setin neljänneksi viimeinen kappale.


title: Live at the Marquee (Sweet)

text:
A-puoli
B-puoli


title: Live at the Marquee (Sweet)

text:
A-puoli
B-puoli: Studio


title: Giorgi Kinkladze

text: Giorgi Kinkladze ( s. 6. heinäkuuta 1973 Tbilisi, Georgian SNT, Neuvostoliitto) on georgialainen entinen jalkapalloilija. Hänen etunimensä translitteroidaan myös Georgiou tai Georgi, ja hänet tunnetaan lempinimillä Gio ja Kinky.


title: Giorgi Kinkladze

text: Kinkladze oli keskikenttäpelaaja. Pelinrakentajan lahjakkuus havaittiin Länsi-Euroopassa ensimmäisen kerran vuonna 1994 Georgian ja Walesin välisessä maaottelussa. Hän siirtyi vuonna 1995 kotikaupunkinsa joukkueesta Dynamo Tbilisistä englantilaiseen Manchester Cityyn, jossa hänen pelitaitonsa ja näyttävät maalinsa tekivät hänestä kulttisuosikin. Hänet valittiin seurassaan vuoden pelaajaksi kahdesti.


title: Giorgi Kinkladze

text: Manchester Cityn pudottua Valioliigasta kaksi sarjaporrasta alemmaksi Kinkladze siirtyi alankomaalaiseen Ajaxiin vuonna 1998, mutta ei sopeutunut sikäläiseen pelityyliin, joten hän palasi englantilaiseen Derby Countyyn runsaan vuoden kuluttua. Derbyssä hän ehti pelata lähes sata ottelua, joiden jälkeen hän pelasi vielä Anorthosis Famagustassa Kyproksella ja Rubin Kazanissa Venäjällä.


title: Giorgi Kinkladze

text: Giorgi Kinkladze syntyi 6. heinäkuuta 1973 Tbilisissä silloisessa Georgian sosialistisessa neuvostotasavallassa, joka oli osa Neuvostoliittoa. Hän asui Diduben kaupunginosassa insinööri-isänsä Robinzonin, opettajaäitinsä Khatunan ja isosiskonsa kanssa. Robinzon halusi nähdä poikansa menestyvän jalkapalloilijana, joten hän joskus laittoi poikansa kävelemään polvillaan ympäri taloa vahvistuttaakseen nuorukaisen jalkoja. Giorgin äidillä oli hieman erilainen tapa kehittää poikaansa. Hän laittoi pojan opettelemaan perinteistä georgialaista tanssia mtiuluria. Giorgi otettiin kuusivuotiaana Dynamo Tbilisin junioriorganisaatioon. Muutaman seuraavan vuoden aikana Kinkladze pelasi Dynamon nuorisojoukkueissa ja pääsi lopulta pelaamaan seuran reservijoukkueessa. Samassa joukkueessa pelasi muiden muassa Šota Arveladze, jonka kanssa Kinkladze pelasi myöhemmin myös aikuisten sarjoja.


title: Giorgi Kinkladze

text:
Georgia perusti oman jalkapallosarjansa vuonna 1989. Kinkladzen perhetuttu järjesti Giorgille siirron toiseksi korkeimmalla sarjaportaalla pelanneeseen Mretebi Tbilisiin, joka oli ensimmäinen virallinen ammattilaisseura Neuvostoliitossa, eli pelaajien ilmoitettu ammatti oli jalkapalloilija eikä esimerkiksi sotilas tai rautatietyöläinen. Ensimmäisellä kaudellaan Mretebissä 16-vuotias Kinkladze pelasi 20 ottelua. Toisen Mretebi-kauden jälkeen hän allekirjoitti miljoonan ruplan arvoisen sopimuksen nuoruudessaan edustaman Dynamon kanssa.
Georgiasta tuli jälleen itsenäinen valtio vuonna 1991, mutta Etelä-Ossetian ja Abhasian halu erota Georgiasta johti sotatoimiin alueiden välillä. 17. syyskuuta 1992 Georgian maajoukkue pelasi Neuvostoliitosta irtautumisen jälkeen neljännen maaottelunsa Azerbaidžania vastaan. 6–3-lukemiin päättyneessä pelissä 19-vuotias Kinkladze teki maajoukkuedebyyttinsä. Sota Georgiassa jatkui, joten Dynamon seurajohto pyrki etsimään pelaajilleen vakaamman ympäristön. Muiden muassa Kinkladze lainattiin saksalaiseen 1. FC Saarbrückeniin.


title: Giorgi Kinkladze

text: Kinkladze pelasi 2. Bundesliigassa ensimmäisen ottelunsa Tennis Borussia Berliniä vastaan 4. maaliskuuta 1994. Hän ei kuitenkaan sopeutunut Saarbrückeniin ja pelasi vain harvoin täydet 90 minuuttia, joten hänet erotettiin joukkueesta Hertha Berlinille hävityn ottelun jälkeen. Kauden jälkeen hän palasi Tbilisiin jatkaakseen uraansa Georgiassa, jossa hänet vuonna 1993 valittiin vuoden georgialaiseksi jalkapalloilijaksi. Dynamon puheenjohtaja Merab Žordania oli edelleen epävarma pelaajansa turvallisuudesta Georgian poliittisessa tilanteessa, ja hän tarjosi tarjosi Kinkladzea Atletico Madridille noin 200 000 punnalla. Atletico Madrid otti miehen koejaksolle, mutta ei tarjonnut sopimusta. Sen jälkeen Kinkladze harjoitteli Real Madridin reservijoukkueessa, josta Boca Juniors lainasi kuukaudeksi Argentiinaan edelleen Tbilisin omistuksessa olleen pelaajan. Boca Juniorsin valmentaja Silvio Narzolini piti Kinkladzea liian samanlaisena toisen pelinrakentajansa, Alberto Márcicon kanssa, eikä Kinkladze saanut pysyvää sopimusta.


title: Giorgi Kinkladze

text: Syyskuussa 1994 Kinkladze pelasi Tbilisissä maaottelussa Moldovaa vastaan. Videoaineisto hänen peliesityksistään herätti seurojen kiinnostuksen pelaajaan Italiassa, jossa Kinkladze sai lehdistöltä lempinimen "Mustanmeren Rivera", mutta konkreettisia tarjouksia hänestä ei annettu. Kuitenkin nauhoitteen käsiinsä saanut Manchester Cityn puheenjohtaja Francis Lee halusi pelaajan joukkueeseensa. Kinkladzen esityksistä haltioitunut Lee otti yhteyttä Žordaniaan varatakseen pelaajan omalle seuralleen.


title: Giorgi Kinkladze

text: Kaksi kuukautta myöhemmin Kinkladze teki ensimmäisen maaottelumaalinsa, kun Georgia voitti Walesin 5–0. Uusintaottelussa Cardiff Arms Parkilla useiden seurojen kykyjenetsijät näkivät, kuinka Kinkladze teki ottelun ainoan maalin korkealla nostolla yli maalivahti Neville Southallin. Viimeisellä kaudellaan Dynamossa hän teki 14 maalia 20 ottelussa, ja seurat useista eri maista ilmaisivat kiinnostuksensa palkata hänet. Dynamon puheenjohtaja Žordania piti kiinni sopimuksesta, jonka hän sopi kollegansa Leen kanssa, ja 15. heinäkuuta 1995 Kinkladze allekirjoitti sopimuksen Manchester Cityn kanssa ollen ensimmäinen uuden valmentajan Alan Ballin hankinta. Sopimuksen arvoksi raportoitiin 2 miljoonaa puntaa. Työluvan saanti vaikeuksien jälkeen Kinkladze pelasi ensimmäisen ottelunsa Manchester Cityssä ottelussa Tottenham Hotspuria vastaan 19. syyskuuta 1995.


title: Giorgi Kinkladze

text: Manchester Cityn kausi 1995–1996 sujui takellellen eikä seura onnistunut voittamaan ottelua kertaakaan ensimmäisen kolmen kuukauden aikana, mutta Kinkladzesta tuli sankari kannattajien keskuudessa. Kun Manchester City voitti ensimmäisen kerran kaudella ottelussa Aston Villaa vastaan, Kinkladze teki voittomaalin Niall Quinnin kanssa pelatun seinäsyöttökuvion jälkeen. Kinkladze poti alkuvaiheessa koti-ikävää asuessaan hotellissa ja puhuessaan vain vähän englantia. Yrittäessään vähentää koti-ikävää hänen äitinsä muutti Manchesteriin tarjoamaan hänelle tuttua ruokaa. Joulukuista ottelua Middlesbrough'n kotikentällä mainostettiin Kinkladzen ja Juninhon välisenä taistona. Ottelun ainoan manchesterilaismaalin teki Kinkladze yksilösuorituksellaan, mutta peli päättyi kuitenkin Cityn 4–1-tappioon. Middlesbrough'laiset kuitenkin myöhemmin äänestivät georgialaisen "kauden parhaaksi vastustavan joukkueen pelaajaksi". Maaliskuussa 1996 Kinkladze teki erityisen näyttävän maalin Southamptonia vastaan. Hän ohitti viisi pelaajaa ja lopuksi nosti pallon yli maalivahti Dave Beasantin. Kyseinen maali voitti BBC:n Match of the Day -ohjelman "kuukauden maali -palkinnon" ja sijoittui toiseksi "kauden maali -palkintoa" haettaessa.


title: Giorgi Kinkladze

text: Kauden loputtua Manchester City putosi Valioliigasta 1. divisioonaan synnyttäen siirtospekulaatioita, jotka yhdistivät Kinkladzen useisiin seuroihin, kuten Barcelonaan, Liverpooliin ja Celticiin. Hän oli kuitenkin päättänyt jäädä Manchesteriin, jossa hänet valittiin "kauden pelaajaksi 1995–1996". Kaudella 1996–1997 Manchesterin vakaus heikkeni entisestään, ja joukkueella oli kauden aikana viisi eri valmentajaa. Kun Keith Curle oli siirtynyt Wolverhamptoniin, Kinkladzesta tuli joukkueen päärangaistuspotkunantaja. Hän myös antoi lukuisia vapaapotkuja mukaan lukien ottelussa Swindon Townia vastaan 30 metristä laukaistun potkun, jota englantilainen "Manchester Evening News" kuvaili "ohjukseksi". 1. divisioonassa Kinkladzea vartioi toistuvasti kaksi tai jopa kolme pelaajaa. Useat joukkueet pyrkivät pysäyttämään hänet taklaamalla erittäin kovaa, mistä saatiin hyvä esimerkki ottelussa Crystal Palacea vastaan, kun hänet jouduttiin kantamaan paareilla pois kentältä David Hopkinin taklauksen jälkeen. Manchester sijoittui lopulta selvästi nousijasijojen ulkopuolelle, joten spekulaatiot Kinkladzen ympärillä alkoivat taas. Kauden viimeisessä ottelussa joukkueen kannattajat kampanjoivat hänen pitämisekseen joukkueen riveissä, vaikka georgialainen ei edes pelannut loukkaantumisensa vuoksi. Puoliajalla pistetaululla esitettiin kannattajien kustantama mainos, jossa vaadittiin Kinkladzen pelaamista seuran paidassa seuraavalla kaudellakin. Hänet nimettiin jälleen kauden pelaajaksi seurassa, ja kuukautta myöhemmin hänen ilmoitettiin allekirjoittaneen kolmivuotisen sopimuksen Cityn kanssa. Hän käytti saamansa rahat Ferrarin ostoon – hankinta herätti tyrmistystä seuran johdossa, jonka pelot muuttuivat todeksi lokakuussa 1998, kun hän rysäytti autollaan päin moottoritien siltarakenteita Manchesterissa. Turman takia hän joutui jättämään kaksi ottelua väliin ja hänelle laitettiin 30 tikkiä.


title: Giorgi Kinkladze

text: Manchester Cityn vapaapudotus jatkui myös kaudella 1997–1998 ja tammikuussa 1998 valmentaja Frank Clarkille annettiin potkut. Hänen tilalleen tullut Joe Royle oli tunnettu puolustavia keskikenttäpelaajia käyttävästä pelisysteemistään, jonka takia hänen valmentamansa Everton oli saanut lempinimen "Sodan koirat". Roylen silmissä Kinkladze oli arvokas pelaaja putoamiskamppailussa, ja ensimmäisessä palaverissa joukkueen valmentajana hän aloitti puheensa sanoen: "Meidän on myytävä Kinkladze." Kahden Roylen alaisuudessa pelatun ottelun jälkeen Kinkladze loukkasi nilkkansa, mikä aiheutti hänelle kuukauden ottelutauon. Hän palasi kokoonpanoon mutaisella Vale Parkilla 14. maaliskuuta, jolloin Port Vale voitti Cityn 2–1. Pelin jälkeen Royle kritisoi ankarasti Kinkladzea yrityksen puutteesta eikä päästänyt häntä kentälle seuraavien kuuden ottelun aikana. Vuonna 2005 omaelämäkerrassaan Royle kertoi havainneensa, että oli nopeasti huomannut, ettei Manchester Cityn korpivaellus lopu, kun Kinkladze on mukana. Kaksi ottelua ennen sarjakauden päätöstä City oli putoamissijoilla ja Kinkladze palautettu avauskokoonpanoon kotiotteluun Queens Park Rangersia vastaan. QPR:ssä pelasi kovanaama Vinnie Jones, joka vartioi Kinkladzea aloituspotkusta alkaen ja jopa tunnelissa ennen ottelun alkua. Kinkladze aloitti maalinteon vapaapotkusta, mutta toivottoman puolustuspelin ja Jamie Pollockin oman maalin myötä ottelu päättyi 2–2 tasapeliin. Cityllä ei enää ollut mahdollisuutta vaikuttaa kohtaloonsa ja se putosi toisen kerran kolmen kauden aikana voittaen viimeisellä kierroksella Stoke Cityn. Yhteensä Kinkladze pelasi Manchester Cityssä 119 ottelua, joissa hän teki 22 maalia.


title: Giorgi Kinkladze

text: Kauden 1997–1998 viimeisten kuukausien aikana käydyt siirtoneuvottelut johtivat Kinkladzen siirtoon alankomaalaiseen AFC Ajaxiin viiden miljoonan punnan siirtosummalla. Sopimus ei kuitenkaan täyttänyt aivan täysin odotuksia, sillä alun perin Jari Litmasen odotettiin siirtyvän FC Barcelonaan. Tämä kuitenkin toteutui vasta vuotta myöhemmin, joten Kinkladze joutui pelaamaan itselleen vieraalla paikalla vasemmalla laidalla. Hän debytoi Ajaxissa 2–0 kotivoittoon päättyneessä ottelussa Willem Tilburgia vastaan 23. elokuuta 1998. Kokonaisuudessaan Ajaxin alkukausi oli heikko, joten seurajohto päätti erottaa valmentaja Morten Olsenin. Hänen tilalleen tuli Jan Wouters, jonka kanssa erimielisyyksiin joutunut Kinkladze pudotettiin kokoonpanosta tehden tilaa Richard Knopperille. "Olisin voinut olla Maradona eikä hän olisi vaihtanut pelitapaa tehdäkseen tilaa minulle", Kinkladze muistelee myöhemmin. "En ollut pelaamassa jalkapalloa ja se teki elämästäni helvettiä." Hän alkoi välittömästi etsiä seuroja, ja useat englantilaisseurat kiinnostuivatkin hänestä, mutta pelaamattomuudesta kärsineen pelaajan palkkaaminen olisi ollut suuri riski. Hän oli jopa menettänyt pelipaikkansa maajoukkueessa. Loukkaantumisten täyttämän ja muutenkin erittäin epäonnistuneen kauden aikana Kinkladze esiintyi vain 12 kertaa Ajaxin paidassa.


title: Giorgi Kinkladze

text: Kinkladzelle ei edes jaettu pelinumeroa toiselle kaudelleen Amsterdamissa, ja hän harjoitteli reservijoukkueen mukana. Syyskuussa 1999 Kinkladze aloitti siirtoneuvottelut Sheffield Unitedin kanssa, mutta siirto ei toteutunut. Kaksi kuukautta myöhemmin hän siirtyi lainasopimuksella Derby Countyyn.


title: Giorgi Kinkladze

text: Kun Kinkladze kirjoitti sopimuksen Derby Countyn kanssa hän ei pelannut vakituisesti maajoukkueessa eikä näin ollen saanut automaattisesti työlupaa. Hänelle kuitenkin annettiin tästä erivapaus johtuen hänen aikaisemmasta urastaan Englannissa. Hänen uudet joukkuekaverinsa muistivat hänen peliesityksensä Manchester Cityssä ja jopa pelkäsivät koskea häneen ensimmäisten harjoitusten aikana. Hänen debyyttiottelunsa Derbyssä oli ottelu Arsenalia vastaan 28. marraskuuta 1999. Ensimmäisen maalinsa hän teki Wimbledonia vastaan 4. maaliskuuta 2000. Wimbledon-ottelun jälkeen Kinkladze valitti joukkueen suorasta taktiikasta, joten hän pyysi puoliajalla valmentajaa muuttamaan taktiikkaa ja antamaan hänelle oikeuden pitää enemmän palloa, jotta hyökkäyksiä saataisiin luotua enemmän. Kauden lopuksi Derby hankki Kinkladzen pelaajaoikeudet itselleen kolmella miljoonalla punnalla, mikä oli seuran ennätys vuoteen 2007 saakka.


title: Giorgi Kinkladze

text: Kinkladze ei päässyt osallistumaan kauden 2000–2001 avaukseen tyräleikkauksen takia tuottaen pettymyksen valmentaja Jim Smithille, joka oli odottanut hänestä joukkueen uutta johtohahmoa. Hän palasi pelikentille vaihtopelaajana ottelussa Middlesbrough'ta vastaan 6. syyskuuta 2000. Kun Derby oli 3–0 tappiolla hänet vaihdettiin kentällä yhtä aikaa Malcom Christien kanssa. Kaksikko oli suuressa roolissa, kun Derby nousi 3–3 tasapeliin. Neljän seuraavan kuukauden aikana Kinkladze oli joskus aloitusmiehistössä ja silloin tällöin vaihdossa vaihdellen Stefano Eranion kanssa, kunnes Kinkladze loukkasi nivusensa ja joutui jättämään pelikentät kahdeksi kuukaudeksi. Kauden aikana Kinkladze "näytti vain vähän siitä loistosta, jota hänet oli ostettu tuottamaan" ja brittiläinen sanomalehti "The Guardian" nimitti hänet Derbyn kauden suurimmaksi pettymykseksi. Ottelu Leeds Unitedia vastaan myöhään syyskuussa oli Kinkladzen ainoita onnistumisia. Hän tuli vaihtopelaajana kentälle 15 minuuttia ennen loppua ja tasoitti pelin soolomaalilla harhauttaen kaksi puolustajaa ja sijoittaen pallon vasemmalla jalallaan maaliin. Derby rimpuili koko kauden välttäen kuitenkin putoamisen. Kinkladze jäi seuraan pelikyvyttömyytensä ja siten vakavien tarjousten puutteen vuoksi. Noihin aikoihin hän meni naimisiin manchesterilaisen Louise Tain kanssa. Taista tuli Kinkladzen tapaan ortodoksisen kirkon jäsen. Hänet kastettiin Tbilisissä ja hän sai uuden nimen Mariam. Heidän ensimmäinen lapsensa, poika nimeltä Saba, syntyi lokakuussa 2001.


title: Giorgi Kinkladze

text: Kinkladzen jalkapallokausi 2001–2002 alkoi samankaltaisesti kuin edellinen kausi. Jim Smith erosi Derbyn managerin asemastaan lokakuussa 2001, joten Kinkladze, hänen suosikkinsa, pettyi raskaasti. Uudeksi valmentajaksi nimitettiin Colin Todd, joka päätti muuttaa joukkueen pelityyliä. Hän ei suosinut samoja pelaajia kuin Smith, joten Toddin valmentajuuskauden kahden ensimmäisen kuukauden aikana Kinkladze pääsi vain kerran vaihdosta kentälle. Mahdollisuuksien puutteeseen turhautunut Kinkladze teki erikoisen tempun käyttäessään lakimiestään järjestämään tapaamisen Toddin kanssa. He keskustelivat Kinkladzen jättämisestä joukkueen ulkopuolelle. Todd kertoi, että Kinkladze voisi jättää seuran, mikäli hän olisi tyytymätön tilaansa. Kinkladzen managerin mukaan Manchester City ja espanjalaiset Valencia, Mallorca ja Málaga olivat kiinnostuneet Kinkladzen palveluksista. Kuitenkin Todd erotettiin joulukuussa 2001 Derbyn ollessa toiseksi viimeisenä Valoliigassa, ja John Gregorysta tuli uusi valmentaja. Kinkladze jäi seuraan ja pääsi pelaamaan ensimmäistä kertaa kauden aikana vakituisesti Valioliigaa. Seura oli 35 miljoonaa puntaa velkaa ja aloitti kauden lopussa säästöohjelman, jolla pyrittiin vähentämään vuosittaisia palkkamenoja 17 miljoonalla punnalla. Derbyn toiminta pakotti poistamaan joukkueen kovapalkkaisemmat pelaajat, siispä myös Kinkladzelle kerrottiin, ettei hän tule pelaamaan tulevaisuudessa seurassa. Kinkladze ei kuitenkaan suostunut lähtemään, koska hänellä oli sopimus vuoden 2003 kesään asti Derbyssä. Hän myös hylkäsi Turkin mestari Galatasarayn tarjouksen.


title: Giorgi Kinkladze

text: Kun seura yritti purkaa Kinkladzen sopimusta, hän harjoitteli reservijoukkueen mukana 29. elokuuta saakka, menettäen viisi ensimmäistä Derbyn sarjaottelua 1. divisioonassa. Hän oli jälleen edustusjoukkueessa kahden tappiollisen ottelun jälkeen tullessaan kentälle vaihdosta ottelussa Stoke Cityä vastaan 31. elokuuta. Hänen panoksensa muodostui tärkeäksi, sillä hän oli rakentamassa molempia Derbyn maaleja, jotka toivat joukkueen 2–2 tasatilanteeseen. Tämän jälkeen hän oli poissa lukuisista otteluista loukkaantumisten takia. Lokakuussa 2002 Georgian maajoukkuevalmentaja Aleksandre Tšivadze jätti yllättäen Kinkladzen ja joukkueen kapteenin Giorgi Nemsadzen Venäjän kohdanneesta joukkueesta pois aiheuttaen sekaannusta joukkueessa. Molemmat palasivat aloituskokoonpanoon vuoden 2004 EM-kilpailujen karsinnassa ottelussa Irlantia vastaan. Tammikuusta 2003 lähtien Derby ei maksanut taloudellisista ongelmistaan johtuen Kinkladzelle palkkaa kolmeen kuukauteen. Hän aikoi lopettaa pelaamisen, mutta kuitenkin hänen agenttinsa kertoi Hampurin SV:n ja uudelleen Galatasarayn olevan kiinnostuneita hänen palkkaamisestaan. Kinkladze pääsi kauden toisella puolikkaalla pelaamaan enemmän, ja joukkueen kannattajat valitsivatkin hänet vuoden pelaajaksi. Derby sijoittui kauden lopuksi alempaan keskikastiin ja se joutui entisestään karsimaan kuluja, sillä Valioliiga ei enää maksanut televisiotuloistaan saamistaan tuloista osuuksia Derbylle. Kinkladzelle tarjottiin yhden vuoden sopimusta, mutta vain yhden kolmasosan palkalla siitä, mitä hän oli aikaisemmin tienannut. Kinkladze päätti olla ottamatta tarjousta vastaan, sillä hän halusi enemmän menestyvään seuraan, jossa olisi ollut mahdollisuus voittaa jotain. Hänellä olikin keskusteluja Liverpoolin kanssa toukokuussa 2003. Kun sopimusneuvottelut Derbyn kanssa eivät saavuttaneet molempia osapuolia tyydyttävää ratkaisua, Kinkladze päätti lähteä seurasta.


title: Giorgi Kinkladze

text: Kinkladzella ei ollut seuraa kesällä 2003, joten hän harjoitteli Portsmouthin joukkueessa, jonka valmennusryhmään kuului hänen entinen valmentajansa Jim Smith. Kinkladze myös pelasi yhden harjoitusottelun, mutta Portsmouth ei ollut halukas palkkaamaan häntä joukkueeseensa. Hän kävi näytillä skotlantilaisissa Dundeessa ja Celticissä sekä myöhemmin Leedsissä, mutta mikään niistä ei jättänyt tarjousta hänestä. Hänen täytyi harjoitella yksin, joten hän menetti jälleen maajoukkuepaikkansa, jälleen ennen ottelua Venäjää vastaan. Joulukuussa 2003 hän kävi viikon testijaksolla kreikkalaisessa Panathinaikoksessa. Koejakson jälkeen seura päätti, ettei se palkkaa häntä. Kuusi kuukautta myöhemmin hän ja FK Šinnik Jaroslavl kävivät epäonnistuneita sopimusneuvotteluja.


title: Giorgi Kinkladze

text: Kinkladzen puolentoista vuoden yhtämittainen jakso ilman seuraa päättyi lokakuussa 2004. Hänen aikaisempi maajoukkuekaverinsa Temur Ketsbaia oli pelaajavalmentajana talousvaikeuksista kärsineessä kyproslaisessa Anorthosis Famagustassa. Ketsbaia antoi vanhalle kaverilleen mahdollisuuden nostaa uransa uuteen nousuun tarjoten sopimusta seurassa. Kinkladze otti tarjouksen vastaan ja näin hänestä tuli yksi tunnetuimmista Kyproksella pelanneista jalkapalloilijoista. Hänen ensimmäinen ottelunsa Kyproksella oli APOELia vastaan 21. marraskuuta. Hän teki ottelussa maalin. Toisen maalinsa hän teki 5–0 kotivoittoon päättyneessä ottelussa Olympiakos Nikosiaa vastaan, ja helmikuussa hänet kutsuttiin jälleen maajoukkueeseen, joka oli valmistautumassa otteluun Liettuaa vastaan. Hänen sopimuksensa oli alun perin yksivuotinen, mutta sitä jatkettiin vuodella. Anorthosis voitti Kyproksen mestaruuden ja pääsi Mestarien liigan karsintoihin, joissa Kinkladze pääsi pelaamaan viisi ottelua. Hän aloitti molemmissa otteluissa Dynamo Minskiä vastaan, tuli kahdesti vaihdosta historiallisissa Trabzonspor-otteluissa sekä pelasi täydet 90 minuuttia 1–2 kotitappioon päättyneessä Rangers-ottelussa. Rubin Kazanin valmentaja Kurban Berdyjev näki Kinkladzen peliesityksen Rangersiä vastaan ja kutsui hänet Venäjälle. 22. elokuuta 2005 Kinkladze pelasi viimeisen ottelunsa Anorthosissa cup-ottelussa AC Omonia vastaan ja kaksi päivää myöhemmin hän matkusti Kazaniin, jossa hän teki sopimuksen Rubinin kanssa.


title: Giorgi Kinkladze

text: Kinkladzen sopimuksesta päästiin yhteisymmärrykseen 26. elokuuta. Hänen sopimuksensa kesto oli kauden loppuun saakka. Rubin-debyyttinsä Kinkladze teki seuraavana päivänä pelatessaan koko ottelun FK Rostovia vastaan. Ottelu oli menestyksellinen, sillä hänen antamansa kulmapotkustaan syntyi ottelun ainoa maali Vitālijs Astafjevsin puskemana. Hänellä oli vähemmän merkittäviä esityksiä seuraavassa kahdessa ottelussa, joissa hänet vaihdettiin kentältä pois. Rubinin seuraava ottelu oli Terekistä otettu 5–1 vierasvoitto, jossa Kinkladzella oli vahva rooli tehdessään kaksi maalia ja syöttäessään toiset kaksi. Seuraavana vastassa oli Tom Tomsk kotiottelussa, jossa Kinkladze tyri rangaistuspotkun ottelun loppuvaiheessa, ja ottelu jäi tasatilanteeseen 0–0. Ottelun jälkeen Berdyjev valitteli huonoa rangaistuspotkun antajan valintaansa.


title: Giorgi Kinkladze

text: Berdyjevin usko Kinkladzen taitoihin ei kuitenkaan horjunut ja hän antoi pelinrakentajalle paikan avauskokoonpanossa, mikä tuotti hyviä tuloksia. Kinkladze onnistui jättämään sopeutumisvaikeudet taakseen ja antoi tärkeän panoksen joukkueelle pelatessaan pelinrakentajana ja siirtäen palloa puolustuksesta kohti hyökkääjiä. Hän oli yksi Rubinin kolmesta hyökkäävästä keskikenttäpelaajasta käytettäessä 4–2–3–1-pelisysteemiä. Kinkladzen saapuminen toi lisää vaihtelua joukkueen hyökkäyspeliin ja oli ristiriidassa Berdyjevin suosiman mitättömän näköisen taktiikan kanssa. Neljässä peräkkäisessä ottelussa hän syötti kussakin maalin, joista tärkein oli FK Zenit Pietaria vastaan ottelussa, joka ratkaisi paikan UEFA Cupiin. Hänet kutsuttiin jälleen maajoukkueeseen ystävyysotteluihin Bulgariaa ja Jordaniaa vastaan. Kuitenkin lihaksen revähtämisen takia hän joutui jättämään kyseiset ottelut ja Rubinin viimeisen sarjaottelun väliin. Kauden 2005 aikana hän Kazanissa teki kaksi maalia ja syötti seitsemän yhdeksässä ottelussa.


title: Giorgi Kinkladze

text: Rubin aikaili jatkosopimustarjouksen jättämistä Kinkladzelle, mikä johti siihen, että Anorthosis yritti saada hänet takaisin Kyprokselle, mutta Kinkladze hylkäsi tarjouksen, koska hän toivoi saavansa jatkaa Rubinissa. Myöhään joulukuussa Rubin tiedotti haluavansa pitää hänet, mutta sopimusneuvottelut viivästyivät perhesyistä johtuen. Tammikuussa 2006 vahvistettiin yksivuotinen sopimus. Uudelle kaudelle valmentaja Berdyjev aikoi vaihtaa 4–3–3 -pelitapaan ja käyttää ja jatkaa Kinkladzen peluutusta merkittävässä roolissa


title: Giorgi Kinkladze

text: Menestyksekkään kauden 2005 aikana 32-vuotias Kinkladze toivoi pelaavansa 35-vuotiaaksi asti. Myöhemmin kuitenkin ilmeni, että kausi 2006 jää hänen viimeisekseen. Hän loukkaantui maaliskuussa FK Šinnik Jaroslavlia vastaan kauden ensimmäisessä kilpaottelussa, joka oli viimeinen ottelu jossa hän pelasi täydet 90 minuuttia. Vanhan vamman uusiutuminen tarkoitti sitä, että hän ei pystynyt täyttämään hänellä katsottua roolia. Täysipainoisen harjoittelun hän pystyi aloittamaan vasta myöhään toukokuussa. Hänen oli vaikea päästä pelikuntoon loukkaantumisen jälkeen ja hän pelasi vielä viisi ottelua Rubinissa. Hänen uransa viimeiseksi otteluksi jäi peli FK Rostovia vastaan 20. elokuuta 2006. Syyskuussa hänet kutsuttiin vielä maajoukkueeseen, mutta häntä ei nähty edes vaihtopenkillä. Hän loukkaantui uudelleen marraskuussa ja samalla loppukauden pelit jäivät väliin.


title: Giorgi Kinkladze

text: Pettymyksellisen kauden jälkeen Rubin päätti olla jatkamatta hänen sopimustaan. Tammikuussa 2007 hän ja Anorthosis Famagusta keskustelivat siirrosta, mutta se ei kuitenkaan toteutunut joidenkin venäläislehtien siirtoilmoitusartikkeleista huolimatta. Kun Kinkladzen entistä maajoukkuetoveria Malkhaz Asatiania haastateltiin 31. elokuuta 2007, hän kertoi, että Kinkladze on lopettanut uransa ja asettautunut Moskovaan.


title: Giorgi Kinkladze

text: Giorgi Kinkladzen roolina oli pelata pelinrakentajana keskikentällä, yleensä hieman hyökkäävämpänä kuin muu keskikenttä. Tämän pelipaikan pelaajan tärkein tehtävä on rakentaa uusia maalipaikkoja. Pallonkäsittelytaito nimettiin usein Kinkladzen parhaimpien ominaisuuksien joukkoon. Pallonkäsittelykykynsä ansiosta hän onnistui harhauttamaan vastustajan pelaajia ja tekemään komeita maaleja, mistä hyvä esimerkki on "kuukauden maali" Southamptonia vastaan. Erikoistilanteet olivat toinen hänen vahvuutensa; hän antoi säännöllisesti vapaa- ja kulmapotkuja. Hän myös laukoi rangaistuspotkuja, joista syntyi seitsemän hänen Manchester City -maaleistaan. Hän kuitenkin jätti rangaistuspotkut muiden hoidettavaksi kahden peräkkäisen epäonnistumisen jälkeen kaudella 1997–1998.


title: Giorgi Kinkladze

text: Kinkladzen heikoin osa-alue oli puolustukseen liittyvät ominaisuudet. Häntä ei tunnettu taklaamistaidoistaan aiheuttaen joskus turhautuneisuutta valmentajilleen. Vastahakoisuus taklaamiseen ja yrityksen puute olivat Joe Roylen syitä poistaa hänet Manchester Citystä.


title: Giorgi Kinkladze

text: Toisinaan Kinkladze pelasi toisena hyökkääjänä. Tässä roolissa hänet nähtiin Frank Clarkin ensimmäisten kuukausien aikana Manchester Cityssä ja pelatessaan Fabrizio Ravanellin kanssa Derby Countyssä. Vaikka hän oli vasenjalkainen, hän ei esiintynyt edukseen pelatessaan vasempana laitalinkkinä ja yleisö ilmaisikin tyytymättömyytensä hänen peluuttamisestaan kyseisellä pelipaikalla.


title: Giorgi Kinkladze

text:
"(Huomio: numero kauttamerkin jälkeen kuvaa Georgian maajoukkueen pelaamia otteluita kyseisen vuoden aikana)"
"(Georgian maalit ensin)"


title: Hans Fahrni

text: Hans Fahrni (1. lokakuuta 1874 Praha – 28. toukokuuta 1939 Ostermundigen) oli sveitsiläinen shakinpelaaja.


title: Hans Fahrni

text: Fahrni oli ensimmäinen shakinpelaaja, joka oli koskaan pelannut simultaanina sataa vastustajaa vastaan samaan aikaan. Hän teki ennätyksen Münchenissä 1911.


title: Hans Fahrni

text: Vuonna 1922 Fahrni kirjoitti ensimmäisenä avauksesta 1.e4 Rf6. Hän käytti avauksesta nimeä Aljechinin puolustus Aleksandr Alehinin mukaan.


title: Khariklo (Thessalia)

text: Khariklo () oli kreikkalaisessa mytologiassa Apollonin tytär, nymfi, ja kentauri Kheironin puoliso. Heidän lapsiaan olivat Okyrhoe ja Karystos. Khariklo mainitaan myös äidiksi Endeille, jonka hän olisi saanut Skironin kanssa.


title: Khariklo (Thessalia)

text: Khariklo toimi kasvattivanhempana useille kreikkalaisen taruston sankareille, muun muassa Akhilleukselle.


title: Valokenno

text: Valokenno on laite tai anturi, joka muuttaa valon energiaa sähköenergiaksi, tai jonka sähköiset ominaisuudet muuttuvat valon vaikutuksesta.


title: Valokenno

text: Satelliittien ja avaruusalusten aurinkopaneeleissä on tuhansia valokennoja, mutta taskulaskimeen riittää muutama valokenno. Sähkön tuotantoon käytettävää valokennoa kutsutaan usein myös aurinkokennoksi.


title: Valokenno

text: Monien muiden elektroniikan komponenttien tapaan myös valokennot tehdään puolijohteista, joissa olevien vapaiden varauksenkuljettajien määrää voidaan säädellä seostuksella: puhtaaseen piihin tai muuhun puolijohteeseen lisätyt epäpuhtaudet määräävät puolijohteen käyttäytymisen.


title: Mikojan MiG 1.44

text: Mikojan MiG 1.44 (;) oli Mikojan-suunnittelutoimiston kehittämä prototyyppilentokone. Projekti oli Venäjän vastaus Yhdysvaltojen ATF-ohjelmaan (Advanced Tactical Fighter), ja siinä oli joitain viidennen sukupolven hävittäjän piirteitä, kuten esimerkiksi kyky lentää yliäänennopeudella ilman jälkipoltinta. Koneen tutka-poikki-pinta-alaa oli myös hiukan pyritty pienentämään aikaisempiin koneisiin verrattuna, joskaan se ei ollut varsinaisten häivekoneiden tasolla. Ohjelmaa vaivasi vakava rahoituksen puute, ja konetyyppi lensikin esilentonsa vasta 29. helmikuuta 2000, yhdeksän vuotta aikataulusta myöhässä. Projektin nykyinen tila on tuntematon.


title: Mikojan MiG 1.44

text: Huom!: Suurin osa teknisistä tiedoista on arvioita, koska 1.44 ei edennyt esituotantovaihetta pidemmälle


title: Khariklo (Theba)

text: Khariklo () oli kreikkalaisessa mytologiassa nymfi ja sparti Euereksen puoliso. Kuuluisa tietäjä Teiresias oli heidän poikansa.


title: Khariklo (Theba)

text: Khariklo oli hyvin tärkeä Pallas Athenelle. Kun hänen poikansa Teiresias näki Pallas Athenen alasti kylpemässä, jumalatar sokaisi tämän rangaistukseksi. Khariklon aneltua Athenea palauttamaan poikansa näkö ennalleen, tämä ei voinut suostua pyyntöön, mutta hyvitykseksi antoi Teiresiaalle kyvyn ymmärtää lintujen puhetta ja siten ennustaa tulevaa.


title: The Wizard (Uriah Heepin kappale)

text: ”The Wizard” on Uriah Heepin vuonna 1972 julkaistu kappale, joka julkaistiin yhtyeen albumilla "Demons and Wizards". Se on levyn avausraita sekä ensimmäinen single. Kappale oli samalla yhtyeen ensimmäinen, joka äänitettiin 16-raitanauhurilla.


title: The Wizard (Uriah Heepin kappale)

text: Kappale nousi listalle Sveitsissä ja Länsi-Saksassa. Se ei kuitenkaan menestynyt yleisesti yhtä hyvin kuin levyn toinen single ”Easy Livin’”.


title: The Wizard (Uriah Heepin kappale)

text: Kappaleen ovat säveltäneet kosketinsoittaja-kitaristi Ken Hensley sekä yhtyeessä lyhyen aikaa jäsenenä ollut basisti Mark Clarke. ”The Wizard” oli myös Clarken ainoa sävellystyö yhtyeessä. Clarke kirjoitti sekä lauloi sen väliosan, koska melodia oli solisti David Byronin äänialalle liian korkea.Järvinen: s. 116 ”The Wizard” kertoo tarinan miehestä, joka vuorilla vaeltaessaan tapaa velhon. Kappale pohjautuu uneen, jonka Hensley näki viikon ajan, kunnes kirjoitti aiheesta laulun. Hensley on kuvannut tarinan velhoa ”ihailtavaksi tyypiksi, jonkin sortin guruksi”.Järvinen: s. 115


title: The Wizard (Uriah Heepin kappale)

text: ”The Wizard” äänitettiin reilusti ennen "Demons and Wizards" -albumin muuta materiaalia, sillä se oli yhtyeen mielestä niin hyvä, että se nauhoitettiin heti sen valmistuttua. Uriah Heep käytti äänityksissä ensimmäistä kertaa Landsdown Studiosin 16-raitaista nauhuria. Tämä lisäsi mahdollisuuksia runsaampiin päällekkäisäänityksiin ja äänikokeiluihin. Kappaleeseen lisättiin muun muassa efekti, jossa David Byronin laulu nopeutuu. Lisäksi mukaan päätyi korkea, viheltävä ääni, joka on peräisin teepannusta. Vislauksen nopeutta muutettiin jälkikäteen, jotta se olisi samassa vireessä kuin laulu.


title: The Wizard (Uriah Heepin kappale)

text: ”The Wizard” julkaistiin "Demons and Wizards" -albumin ensimmäisenä singlenä. Se ei saavuttanut yhtä suurta menestystä kuin albumin toinen single ”Easy Livin’”, mutta sitä pidetään kuitenkin yhtyeen suurimpiin klassikoihin kuuluvana. Tästä huolimatta ”The Wizard” nosti suuresti Uriah Heepin maailmanlaajuista suosiota. ”The Wizard” ylsi Sveitsissä listasijalle kahdeksan ja Länsi-Saksassa sijalle 34.


title: The Wizard (Uriah Heepin kappale)

text: Yhtye julkaisi uudelleennauhoitetun version kappaleesta vuoden 2009 "Celebration"-albumilla.


title: The Wizard (Uriah Heepin kappale)

text: Power metal -yhtye Blind Guardian on tehnyt kappaleesta oman versionsa. Se on julkaistu muun muassa "The Forgotten Tales" -albumilla sekä ”A Past and Future Secret” -singlen b-puolena.


title: Rahman Rahi

text: Rahman Rahi (s. 6. toukokuuta 1925) on intialainen runoilija. Hän syntyi Srinagarissa ja kirjoittaa kotiseudullaan puhutulla kašmirin kielellä.


title: Rahman Rahi

text: Rahi on saanut Padma Shrin, Sahitya Akademi Fellowshipin ja Jnanpith-palkinnon. Hän on myös Kashmirin yliopiston emeritusprofessori.


title: Burnin’ (kappale)

text: Burnin’ on Daft Punkin kappale, joka julkaistiin vuonna 1997 heidän albumillaan Homework. Kappaleesta tehtiin myös single. Kappale oli heidän järjestyksessään neljäs single. Kappaleesta tehtiin myös musiikkivideo. Kappaleen tyylilaji on housea.


title: Club 3D

text: Club 3D on alankomaalainen näytönohjainratkaisuihin keskittynyt tietokonetarvikeyhtiö. Se perustettiin vuonna 1997 nimellä Colour Power. Yhtiön nimeksi vaihtui Club 3D vuonna 2005. Yhtiö myy muun muassa Nvidian ja ATIn näytönohjaimia, sekä televisioiden viritinkortteja ja tietokoneiden äänikortteja.


title: Uskonnonfilosofia (Hick)

text: Uskonnonfilosofia () on brittiläisen uskonnonfilosofin ja teologin John Hickin teos vuodelta 1963. Kirja on lyhyt johdatus juutalais-kristilliseen uskonnonfilosofiaan. Teos on ilmestynyt suomeksi vuonna 1969 kristillisen kustantamon Kirjapajan julkaisemana. Toinen suomenkielinen painos ilmestyi 1992.


title: Uskonnonfilosofia (Hick)

text: Esipuheessa Hick toteaa, että aikaisemmin uskonnonfilosofialla on tarkoitettu uskonnollista ajattelua: uskonnollisten käsitysten puolustamista eli apologetiikkaa tai niin sanottua luonnollista teologiaa, jonka ohjelmana oli kristinuskon jumalan olemassaolon osoittaminen. Uskonnollinen filosofia pohjustaisi täten tietä ilmoitukseen perustuville uskonnollisille käsityksille. Sanan ”uskonnonfilosofia” varsinainen merkitys on kuitenkin Hickin mukaan uskonnon filosofinen tarkastelu.


title: Uskonnonfilosofia (Hick)

text: Hickin mukaan uskonnonfilosofin ei ei ole välttämätöntä asettua tietylle kannalle uskonnollisten väitteiden suhteen. Uskonnonfilosofia ei ole teologian vaan filosofian haara. Teologiassa muotoillaan järjestelmällisesti uskonnollisia oppeja, mutta uskonnonfilosofia tutkii uskonnollisia käsitteitä ja väitteitä sekä uskonnolliseen kokemukseen ja toimintaan liittyviä ilmiöitä, joista teologiat ovat syntyneet. Uskonnonfilosofia ei ole osa uskontoja ja teologioita, vaan se pyrkii erittelemään niiden käsitteitä.


title: Uskonnonfilosofia (Hick)

text: Hickin mukaan täydellisessä uskonnonfilosofian esityksessä tulisi toisaalta käsitellä uskontoa yleisesti ja toisaalta useiden eri uskontojen tärkeimpiä ajatuksia. Lyhyessä kirjassa tämä ei ole mahdollista, joten Hick toteaa tietoisesti keskittyvänsä yhteen uskonnolliseen suuntaukseen eli juutalais-kristilliseen perinteeseen ja erityisesti sen jumalakäsitykseen.


title: Uskonnonfilosofia (Hick)

text: Hick toteaa, että käsitettä teismi, usko Jumalaan yleensä, käytetään usein monoteismin eli yksijumalisuuden vastineena – teismillä tarkoitetaan tavallisesti uskoa persoonalliseen Jumalaan. Monoteismin mukaan on olemassa yksi persoonallinen jumala. Juutalainen ja kristillinen jumalakäsitys on ehdottoman yksijumalinen. Muita jumalaa koskevia ajattelutapoja ovat ateismi (jonka mukaan jumalaa ei ole), agnostismi (sananmukaisesti tietämättömyysoppi, jumalan olemassaolosta ei ole tietoa), deismi, polyteismi eli monijumalisuus, henoteismi ja panteismi eli kaikkijumalisuus.


title: Uskonnonfilosofia (Hick)

text: Juutalaisten ja kristittyjen pyhä kirja Vanha testamentti kuvaa, kuinka heprealainen monoteismi syntyi käyden jatkuvaa ja koskaan täysin ratkeamatonta taistelua monijumalisuuden ja henoteismin kanssa. Heprealaiset palvoivat jumalaansa Jahvea alun perin monien jumalien joukkoon kuuluvana heimojumalana, joka vastusti esimerkiksi filistealaisten Dagonia ja moabilaisten Kemosia.


title: Uskonnonfilosofia (Hick)

text: Kristillisen ajattelun mukaan Jumala on ääretön, rajaton ja riippumaton. Jumalaa ei ole luonut kukaan muu olento. Jumalan yläpuolella ei ole ketään, joka voisi tuhota hänet. Täten kristinuskon jumala on ikuinen, vailla alkua ja loppua.


title: Uskonnonfilosofia (Hick)

text: Jumala on luonut kaiken muun kuin oman itsensä. Aikaisemmin on ollut vain Jumala, mutta hän on luonut kaikkeuden tyhjästä. Täten Jumala ja hänen luomakuntansa eli kaikkeus ovat täysin erillään toistaan. Luotu ei voi tulla luojaksi, ihminen jumalaksi. Toiseksi kaikkeus on riippuvainen Jumalasta, joka on kaikkeuden valmistaja ja ylläpitäjä. Hickin mukaan usko ei vaadi mitään tiettyä kaikkeuden synnyn selitystä, joskin hänen mukaansa jotkin käsitykset, kuten tyhjästä ainutkertaisesti syntynyt kaikkeus, antavat juutalais-kristillisellä luomisopille jonkin verran ulkoista tukea


title: Uskonnonfilosofia (Hick)

text: Hick toteaa, että uskovilla on tiettyjä kokemuksia, joiden vuoksi heidän mielestään Jumala on olemassa. Uskonnoton on sitä mieltä, että nämä kokemukset ovat selitettävissä olettamatta Jumalaa, käsittäen uskonnon luonnollisena ilmiönä. Uskontoon liittyen naturalismi on Hickin määritelmän mukaan käsitys, jonka mukaan ihmisten elämä ja kokemus voidaan kuvata selittää siltä pohjalta, että he elävät kaltaistensa seuraa hakevana ja älyllisenä eläimenä, joiden elämä mukautuu heidän ympäristöönsä. Hick tarkastelee uskonnon selittämistä yhteiskunnallisena ja mielellisenä ilmiönä, jotka ovat hänen mukaansa kaksi vaikutuksiltaan merkittävintä tällaista käsitystä.


title: Uskonnonfilosofia (Hick)

text: Émile Durkheim ja muut ranskalaiset yhteiskuntatutkijat kehittivät 1900-luvun alkupuolella uskonnon selitysmallin yhteiskunnallisena ilmiönä. Yhteiskunta pystyy muokkaamaan jäsentensä tietoisuutta eri suuntiin. Yleisesti ottaen yhteiskuntatieteellisen uskontokritiikin mukaan ihmisten palvomat jumalat ovat kuviteltuja olentoja, jotka yhteiskunta on tiedostamattomasti luonut välineiksi, joilla valvotaan yksilön ajattelua ja toimintaa.


title: Uskonnonfilosofia (Hick)

text: Monilla ihmisillä on uskonnollinen tunne, jonka mukaan he ovat alaisina yliluonnollisille olennoille, jotka antavat heidän toiminnalleen käskyjä. Durkheimilaisen käsityksen mukaan he tuntevat tällöin yliluonnollisen mahdin sijaan heitä voimakkaamman luonnollisen yhteiskunnan voiman. Yksilön sisäänsä sulkeva yhteiskunta synnyttää jäsentensä mieliin ajatuksen Jumalasta, joka on tosiasiassa heijastus yhteiskunnasta.


title: Uskonnonfilosofia (Hick)

text: Yhteiskunta kohdistaa Durkheimin mukaan jäseniinsä ehdottoman tottelevaisuuden vaatimuksen, ja tämä heijastuu ihmisten käsityksenä pyhistä asioista sekä Jumalasta, joka koetaan pyhäksi asettamisen vaatimuksen lähteeksi. Alkukantaisissa yhteiskunnissa tämä tunne yhteisön vaatimuksesta ehdottomaan kuuliaisuuteen on Durkheimin mukaan hyvin voimakas. Heimon käsityksillä ja tavoilla on ehdoton valta yli yksilöiden. Myös kehittyneissä yhteiskunnissa tämä alkukantainen ykseyden tuntu palaa osittain henkiin esimerkiksi sodan aikana, jolloin tunne kansallisesta yhteenkuuluvuudesta saa yksilöihin lähes rajattoman vaikutusvallan.


title: Uskonnonfilosofia (Hick)

text: Jumala koetaan myös yksilön viimeiseksi avunantajaksi. Ihminen on Durkheimin käsityksen mukaan olemukseltaan yhteisöllinen, riippuvainen laumastaan ja onneton joutuessaan siitä eroon. Yhteisö on ihmisen henkisen elinvoiman tärkein lähde. Durkheimin mukaan yksilö vahvistuu suorittaessaan ryhmän toisten jäsenten kanssa samaa ryhmää yhdistävän uskonnon palvontamenoja. Esimerkiksi latinan sanan "religio" kantana on "ligare", joka tarkoittaa sitomista tai yhteenliittämistä.


title: Uskonnonfilosofia (Hick)

text: Jumala on siis Durkheimin mielestä vertauskuva yhteiskunnalliselle todellisuudelle, tekijälle joka on ollut olemassa kauan ennen yksilöä ja joka säilyy kauan hänen jälkeensä. Yhteiskunnan luonnollinen paine muuttuu käsityksesi jumalan yliluonnollisesta läsnäolosta, koska ihmisen mielellä on yleinen taipumus luoda mielteitä ja vertauskuvia. Jumala on tämän käsityksen mukaan "homo sapiens" -eläimen luomus, jonka tarkoituksena on säilyttää tämän olennon yhteiskunnallinen olemassaolo.


title: Uskonnonfilosofia (Hick)

text: Sigmund Freud piti uskonnollisia käsityksiä ”harhoina, ihmiskunnan vanhimpien, voimakkaimpien ja sitkeimpien toiveiden kuviteltuina toteutumina”. Uskonto on Freudin mukaan ihmismielen puolustuskeino pelottavia luonnonilmiöitä – maanjäristyksiä, tulvia, myrskyjä, sairautta ja kuolemaa – vastaan. ”Näissä voimissa luonto nousee meitä vastaan majesteettisena, julmana ja armottomana.” Ihmisen mielikuvitus muuntaa luonnonvoimat henkilöllisiksi, yliluonnollisiksi valloiksi.


title: Uskonnonfilosofia (Hick)

text: Juutalais-kristillisessä uskonnossa ihmiset heijastavat kaikkeuteen muiston isästä suurena suojelevana voimana. Lapsuudesta tutut kasvot ovat suurentuneet taivaassa äärettömiksi. Uskonto on ”ihmiskunnan universaali pakkoneuroosi”, josta päästään eroon, kun ihmiset vihdoin luonnontieteellisen tiedon avulla oppivat hahmottamaan todellisuuden ilman harhaluuloja.


title: Uskonnonfilosofia (Hick)

text: Freudin antoi myös erityisen selityksen uskonnon synnylle käyttäen oidipuskompleksin käsitettä, mutta tätä selitystä ei yleensä hyväksytä. Monet Freudin arvostelijat ovat kuitenkin hyväksyneet hänen yleisnäkemyksensä, jonka mukaan usko on eräänlainen ”mielen kainalosauva” ja että se on kuvittelua.


title: Uskonnonfilosofia (Hick)

text: Uudella ajalla luonnontieteellinen tieto on kasvanut suunnattomasti, ja tällä on ollut syvällinen vaikutus uskoon. Hick toteaa, että vaikutus on ollut erityisen voimakasta kristillisen perinteen vaikutusalueella. Länsimaisen elämänmuodon tärkeä yleispiirre on kasautuva arvostelu uskontoa kohtaan.


title: Uskonnonfilosofia (Hick)

text: Renessanssista lähtien luonnontieteellinen tieto todellisuudesta on jatkuvasti laajentunut esimerkiksi tähtitieteen, fysiikan, kemian, geologian ja eläintieteen aloilla. Tämän tiedon kanssa ristiriidassa olevat, havaintojen ja kokeiden sijasta Raamatun arvovaltaan perustuvat väitteet on hylätty toinen toisensa jälkeen. Tällainen on esimerkiksi Raamatun kolmikerroksinen käsitys kaikkeudesta, jossa taivas sijaitsee pilvien yläpuolella, helvetti maan pinnan alla ja jossa aurinko kiertää maata. Myöskään käsitystä, että kaikkeus luotiin 6000 vuotta sitten ja ihminen ja muut eläinlajit syntyivät samanaikaisesti nykyisen muotoisina, ei voida pitää hyväksyttävänä. Kaikissa näissä tapauksissa kirkon edustajat ovat kuitenkin ensin asettuneet vastustamaan, usein hyvin kiihkeästi, sellaisia luonnontieteen väitteitä, jotka ovat olleet ristiriidassa heidän totunnaisten käsitystensä kanssa. Monet uskovaiset kokevat edelleen tieteelliset tutkimukset uhkaaviksi.


title: Uskonnonfilosofia (Hick)

text: Tieteen edistymisen ja jumaluusopin peräytymisen pitkä tapahtumasarja on ollut nykyajalle tyypillinen piirre länsimaisen ajattelun piirissä, ja tästä on jäänyt perinnöksi yleisluonteinen käsitys, että luonnontieteet ovat valaisseet todellisuutta niin, että uskoa voidaan nykyisin pitää pelkkänä yksittäisten ihmisten harmittomana kuvitelmana. Uskonto nähdään häviävänä käsityksenä, joka joutuu tähdistäennustamisen tavoin perääntymään inhimillisen tiedon alueelta ja säilyy yhteiskunnassa jäänteenä aikaisemmilta ajoilta, jolloin ihmisten tieto todellisuudesta oli rajoittuneempaa. Ihmisen kehitys on jäljitetty muuhun eläinkuntaan, elämän synty on liitetty kemiallisiin reaktioihin ja mahdollisuuteen tuottaa ne uudelleen keinotekoisesti, ja ulkoavaruuden tutkiminen on tuonut esille mahdollisuuden, että toisista maailmoista löytyy kehittyneitä elämänmuotoja. Luonnontiede on yhä enemmän tukenut käsitystä kaikkeuden ja luonnon järjestyksen itseriittoisuudesta.


title: Uskonnonfilosofia (Hick)

text: Hickin mukaan monien mielestä suurin nimenomainen este jumaluskolle on pahan todellisuus. Pahan ongelma on esitetään yleensä jumalauskon vastattavaksi seuraavassa muodossa: jos Jumala on täydellisen hyvä, hän haluaa poistaa pahan, jos hän on kaikkivaltias, hän pystyy poistamaan pahan. Paha on kuitenkin olemassa, joten Jumala ei voi olla samaan aikaan kaikkivaltias ja kaikkihyvä.


title: Uskonnonfilosofia (Hick)

text: Hick toteaa, että ihmiset ovat muinaisajoista lähtien olettaneet ruumiin lisäksi olevan aineettoman tai puoliksi aineellisen sielun. Muinaiskreikkalainen Platon kehitti järjestelmällisen ruumis-sielu-kahtiajaon ja yritti todistaa sielun kuolemattomuuden. Ruumiin ja sielun erottamisesta tehtiin myös kristillinen oppi, joka vallitsi keskiajalta uudelle ajalle saakka. René Descartes määritteli sielukäsityksen uudestaan 1600-luvulla. Kartesiolaisuudeksi kutsuttua sielun ja aineen kahtiajakoa pidettiin selviönä vuosisatojen ajan, mutta se sai osakseen ankaraa arvostelua toisen maailmansodan jälkeen. Kuuluisa muoto tästä arvostelusta on Gilbert Rylen teoksessa "The Concept of Mind" (1949). ”Koneessa olevaa kummitusta” arvostelevien mukaan ihminen on ruumiillinen olento eikä aineeton sielu.


title: Uskonnonfilosofia (Hick)

text: Hickin mukaan järkiperäisillä todisteluilla ei ole mahdollista todistaa Jumalan olemassaoloa. Raamatussa ei ole mitään yritystä todistaa Jumalan olemassaolo järkiperäisesti, vaan sitä pidetään Hickin mukaan itsestään selvänä.


title: Uskonnonfilosofia (Hick)

text: Hick toteaa, että pelkän logiikan ja matematiikan avulla ei voida todistaa mitään tosiasioihin ja todellisuuteen liittyvää, vaan tosiasiat tulee selvittää kokemuksen kautta. Hick toteaa, että ihmiset elävät todellisuudessa, jonka esineet ovat tosiasioita, joita ei voida tietää ilman havaintoa.


title: Uskonnonfilosofia (Hick)

text: Hick toteaa, että nykyaikana on vastustettu niitä oletuksia, jotka René Descartesin ajasta lähtien olivat hallinneet suurta osaa länsimaista ajattelua. Descartes katsoi, että ihmisillä voi olla tietoa vain hänen olettamistaan itsestään selvistä totuuksista tai niistä tehdyistä johdonmukaisista päätelmistä. Hickin mukaan on vieläkin yleistä ajatella kartesiolaisesti, että asian tietäminen tarkoittaa samaa kuin kyky todistaa asian totuus.


title: Uskonnonfilosofia (Hick)

text: Lähtökohdastaan käsin Descartes oletti edelleen, että todellisuuden ja toisten ihmisten olemassaoloa on epäiltävä, kunnes ne on johdonmukaisesti todistettu. Hick toteaa, että todella perusteisiin menevää epäilyä ei kuitenkaan koskaan voida poistaa järkeilemällä, sillä tällainen epäily kyseenalaistaa myös järjenkäytön kyvyn. Hickin mukaan ainoa ulospääsy epäilystä on, että siihen hairahtuminen vältetään heti alussa. 1900-luvulla G. E. Mooren ja eräiden muiden vaikutuksesta valtasi alaa käsitys, että kartesiolainen epäily ei ole suinkaan järkiperäinen tiedonhankinnan menetelmä, vaan järjetön ja nurinkurinen. Mooren mukaan on mieletöntä ajatella, että ihmisten täytyisi todistaa sen todellisuuden todellisuus, jossa he elävät. Hänen mukaansa mikään ei ole ihmisille yhtä varmaa kuin heidän ympäristönsä olemassaolo. Ihmiset ovat kaikissa päättelyissään tietoisia todellisuudesta ja toisista yksilöistä, eikä tätä tosiseikkaa voida eikä tarvitse järkiperäisesti todistaa.


title: Uskonnonfilosofia (Hick)

text: Hick esittää myös, että kaikenkattavuuden saavuttaessaan epäily muuttuu järjettömäksi. Hän esittää seuraavan päättelyn. Kun epäillään tietyn havaitun esineen todellisuutta epäillään sitä, onko se yhtä todellinen kuin muut havaittavat esineet. ”Onko tuo tuoli todella olemassa” tarkoittaa Hickin mukaan samaa kuin ”Onko se olemassa samalla tavoin kuin pöytä ja muut tuolit ovat olemassa?” Tällainen epäily on Hickin mukaan mieletöntä. Koska jos mikään ei ole todellista, ei myöskään väitteellä, että jokin on epätodellista, ole mitään sisältöä, Hick sanoo.


title: Uskonnonfilosofia (Hick)

text: Hick esittää ajatuksen myös toisella tavalla: jos sanalla 'todellinen' on ihmisille jokin merkitys, heidän tulee esittää joitakin esimerkkejä sen oikeasta käytöstä. Heidän tulee pystyä osoittamaan selkeä esimerkki siitä, että jokin on 'todellista'. Tällainen esimerkki ei Hickin mukaan juuri voi olla muuta kuin tavallinen aistein havaittavissa oleva kappale. Mikäli tällaiset aineelliset kappaleet hyväksytään esimerkeiksi todellisista asioista, on loogisesti ristiriitaista väittää, että koko aineellisten kappaleiden todellisuus olisi epätodellinen. Nämä kappaleet eivät määritelmän mukaan ole epätodellisia, koska ne ovat tavanomaisia esimerkkejä siitä, mitä ihmiset tarkoittavat todellisilla esineillä.


title: Uskonnonfilosofia (Hick)

text: Kun kielletään aistien yleinen epäily, ei Hickin mukaan väitetä, että aistiharhoja ei olisi tai että havaitsemiseen ei liittyisi lukuisia käsitteellisiä ongelmia. Hickin mukaan sen tietäminen, että jotkin aistien viestit ovat tosia, on eri asia kuin oikean tulkinnan löytyminen näille viesteille.


title: Ribbeckhaus

text: Ribbeckhaus on Berliinin vanhin asuinrakennus ja ainoa renessanssiaikaisen Berliinin säilynyt rakennus (Berliinin nykyisten rajojen sisäpuolella on kyllä muitakin renessanssirakennuksia, kuten Jagdschloss Grunewald, mutta ne eivät rakennusaikanaan kuuluneet Berliiniin). Ribbeckhaus sijaitsee Breite Straße -kadun varrella Mitten kaupunginosassa. Sen rakennutti ruhtinaallisen hovikamarin jäsen Hans Georg von Ribbeck (1577–1647) vuonna 1624. Vuonna 1628 sen osti Brandenburgin vaaliruhtinaan Juhana Sigismundin tytär, Braunschweig-Lüneburgin kreivitär Anna Sophia. Hänen kuoltuaan se oli hovitallin käytössä ja myöhemmin rakennuksessa toimi Preussin kuninkaallinen tilikamari. Talo oli alkujaan kaksikerroksinen, mutta sitä korotettiin kerroksella 1803–1804. Ribbeckhaus vaurioitui toisessa maailmansodassa ja se jälleenrakennettiin 1950-luvun alussa. Rakennuksen sisätilojen ilme on nykyisin moderni. Vuodesta 1995 lähtien rakennuksessa on sijainnut Berliinin pääkirjaston osasto "Zentrum für Berlin-Studien".


title: Skauch

text: Skauch on ruotsalaisen punk-yhtye Millencolinin toinen EP, joka julkaistiin vuonna 1994. Levystä piti alun perin tulla single kappaleelle "The Einstein Crew", mutta yhtye päätti julkaista kappaleen vain yhtenä EP:n kappaleista. EP:n kaikki kappaleet, paitsi "The Einstein Crew" julkaistiin myöhemmin kokoelma-albumilla The Melancholy Collection.


title: Skauch

text: Albumi nauhoitettiin Unisound Recordings-studiolla Finspångissa, Ruotsissa, ja julkaistiin 23. heinäkuuta 1994.


title: Skauch

text: Albumi menestyi kohtalaisesti yhtyeen kotimaassa Ruotsissa; se ylsi listan sijalle 32 ja pysyi listalla kaksi viikkoa.


title: Europa-Center

text: Europa-Center on rakennuskokonaisuus Berliinissä. Se sijaitsee Breitscheidplatz-aukiolla, Charlottenburgin kaupunginosassa Charlottenburg-Wilmersdorfin osa-alueella. Rakennuskokonaisuus rakennettiin 1960-luvulla Keisari Vilhelmin muistokirkon viereen ja siitä muodostui yksi Länsi-Berliinin maamerkeistä. Rakennuskokonaisuus on suojeltu.


title: Europa-Center

text: Nykyisen Europa-Centerin paikalla sijaitsi ennen toista maailmansotaa berliiniläisten kirjailija-, taidemaalari- ja teatteripiirien tapaamispaikkana toiminut Romanisches Café.


title: Europa-Center

text: Europa-Center-projektin laittoi alulle berliiniläinen liikemies Karl Heinz Pepper. Pepperin toimeksiannosta professori Helmut Hentrich ja diplomi-insinööri Hubert Petschnigg suunnittelivat toimisto- ja kauppakeskuksen amerikkalaisen mallin mukaisesti. Keisari Vilhelmin muistokirkon eli Gedächtniskirchen suunnitellut arkkitehti Egon Eiermann toimi taiteellisena neuvonantajana. Rakennustyöt aloitettiin vuonna 1963 ja Berliinin silloinen pormestari Willy Brandt vihki rakennuskokonaisuuden käyttöön 2. huhtikuuta vuonna 1965. Europa-Centerin 86-metrinen, 21-kerroksinen ja 13 000-neliömetrinen tornitalo oli valmistuttuaan ainoa laatuaan Berliinissä.


title: Presidentinpalmu

text: Presidentinpalmu ("Washingtonia filifera") on sukuun "Washingtonia" kuuluva palmulaji. Se elää 80–250-vuotiaaksi.


title: Presidentinpalmu

text: Sitä tavataan luontaisena aavikkokeitailla Arizonassa, Nevadassa, eteläisessä Kaliforniassa ja Luoteis-Meksikossa.


title: Presidentinpalmu

text: Presidentinpalmu kasvaa enintään 23 (poikkeuksellisesti 30) metriä korkeaksi hyvällä paikalla. Lehdet ovat 1,5–2 m pitkiä. Kun lehdet kuolevat, ne alkavat roikkua ja jäävät eräänlaiseksi ”hameeksi” rungon yläosan ympärille.


title: Presidentinpalmu

text: Kaupunkien laajenemisen myötä lajille sopivat keitaat ovat vähentyneet, ja palmut siinä samassa. IUCN on luokitellut sen silmälläpidettäväksi lajiksi.


title: Perugian maakunta

text: Perugian maakunta () on maakunta Umbrian alueella Italiassa.


title: Perugian maakunta

text: Perugian maakunnan pinta-ala on 6 337 km. Maakunnassa asui 661 006 ihmistä 30. marraskuuta 2016. Maakunnassa on 59 kuntaa ja sen pääkaupunki on Perugia.


title: Perugian maakunta

text: Perugian maakunta on suurempi kahdesta Umbrian alueen maakunnasta ja se kattaa valtaosan sen pinta-alasta ja asukasluvusta.


title: Shanghain metro

text: Shanghain metro on Shanghaissa Kiinassa sijaitseva metrojärjestelmä. Shanghain metroverkko on Kiinan laajin, ja siinä on sekä maanalaisia että kohoratoja. Metroa laajennetaan jatkuvasti – vuonna 2020 järjestelmän on suunniteltu käsittävän 18 linjaa ja 800 kilometriä rataa.


title: Säämies

text: Säämies () on Gore Verbinskin ohjaama draama/komedia -elokuva, jonka pääosassa näyttelee Nicolas Cage. Elokuva kertoo David Spritzistä (Cage), kuuluisasta ja menestyvästä televisio-säämiehestä, joka ei kuitenkaan saa uran ulkopuolista elämää järjestykseen. Lasten vieraantuessa ja avioliiton, isä-suhteen ja itsetunnon hipoessa pohjalukemia joutuu Spitz pohtimaan tarkaan tärkeitä omanarvontunnon kysymyksiä.


title: Elossa

text: Elossa ("Alive") on vuonna 1993 ensi-iltansa saanut Frank Marshallin ohjaama elokuva, joka perustuu tositapahtumiin.


title: Elossa

text: Uruguayn ilmavoimien lennolla 571 Fairchild FH-227D -lentokone törmää vuoreen matkallaan yli Andien ja syöksyy lumipeitteiselle vuoren rinteelle. Osa matkustajista kuolee välittömästi, osa loukkaantuu ja osa selviytyy vahingoittumattomina. He odottavat aikansa pelastajia, mutta kuulevat lopulta radiosta etsintöjen loppuneen. Muutama heistä lähtee lopulta etsimään tietä Chileen ja hakemaan apua.


title: Elossa

text: "Video-oppaassa" vuodelta 1994 Bello Romano kuvaa elokuvaa luontevaksi mutta epätasaiseksi ja epäuskottavaksi. Hän antaa sille kolme tähteä viidestä, mikä vastaa sanallista arviota ”hyvä”.


title: Alain Touraine

text: Alain Touraine (s. 3. elokuuta 1925) on ranskalainen sosiologi. Hän kuuluu nykyajan eurooppalaisen yhteiskuntakeskustelun merkkihenkilöihin. Hän on varsinkin uusien yhteiskunnallisten liikkeiden ja jälkiteollisen yhteiskunnan keskeinen teoreetikko.


title: Alain Touraine

text: Touraine on työskennellyt tutkimusjohtajana Pariisin "École des hautes études en sciences sociales" -laitoksessa, jonka sisällä hän on perustanut CADIS-tutkimuskeskuksen.


title: Alain Touraine

text: Useita yhteiskuntatieteellisiä teoksia julkaissut Touraine sai vuonna 1998 Amalfi-palkinnon.


title: Morgenbladet

text: Morgenbladet () on norjalainen viikoittain ilmestyvä sanomalehti. Kirjapainaja Niels Wulfsberg perusti sen vuonna 1819 ja se oli maan ensimmäinen päivittäin ilmestyvä sanomalehti.


title: Morgenbladet

text: Morgenbladet oli pitkään myös maansa suurin sanomalehti. Saksalainen Wehrmacht lakkautti lehden toisen maailmansodan aikana 15. huhtikuuta 1943.


title: Morgenbladet

text: Sodan jälkeen lehdestä tuli konservatiivisempi, ja lehti kärsi taloudellisesti osittain siksi, että se ei halunnut antautua kaupallisuudelle ja kieltäytyi julkaisemasta mainoksia. Lehti elpyi lyhyeksi aikaa 1980-luvulla, kunnes silloinen päätoimittaja Hans Geelmuyden ajautui kiistoihin lehden omistajan kanssa ja erosi suuren osan lehden toimistuskunnan kanssa.


title: Morgenbladet

text: Vuonna 1993 Morgenbladetin osti Truls Lie, joka muutti lehden viikoittain ilmestyväksi. Lehti on nykyisin älymystösävyisempi ja keskittyy kulttuuriin, taiteeseen, kirjallisuuteen ja politiikkaan.


title: Morgenbladet

text: Alf van der Hagen oli päätoimittaja vuosina 2003-2012. Hänen seuraajansa on Anna B. Jenssen.


title: Firenzen maakunta

text: Firenzen maakunta () oli maakunta Toscanan alueella Italiassa. Vuoden 2015 alussa sen korvasi Firenzen metropolikaupunki. Sen pääkaupunki oli Firenze.


title: Firenzen maakunta

text: Maakunnan pinta-ala oli 3 514 km² ja asukasluku runsas miljoona. Siellä oli 42 kuntaa.


title: Firenzen maakunta

text: Arnojoki virtaa Firenzen maakunnan halki. Maakunnan koillisosa sijaitsee Apenniineilla.


title: Yvette Horner

text: Yvette Horner (22. syyskuuta 1922 Tarbes, Ranska – 11. kesäkuuta 2018 Courbevoie, Ranska) oli ranskalainen musette-harmonikkataiteilija.


title: Yvette Horner

text: Yvette Horner voitti toisen Kansainvälisen Harmonikkaliiton järjestämän Coupe Mondiale -harmonikkakilpailun Lausannessa, Sveitsissä 1948. Hän on levyttänyt useita kymmeniä soololevyjä.


title: David Aardsma

text: David Allan Aardsma (s. 27. joulukuuta 1981) on yhdysvaltalainen baseballpelaaja (syöttäjä). Hän syntyi Coloradon Denverissä ja valmistui Cherry Creek High Schoolista. Yliopistoinaan hänellä olivat Pennsylvania State ja Rice.


title: David Aardsma

text: Aardsma teki Major League Baseball -debyyttinsä keväällä 2004. Hänen ammattilaisseuroinaan ovat olleet San Francisco Giants (2004), Chicago Cubs (2006), Chicago White Sox (2007), Boston Red Sox (2008) sekä nykyinen seura Seattle Mariners.


title: David Aardsma

text: Aardsman sisko Amanda Aardsma on näyttelijä ja missi.


title: 94 Ceti

text: 94 Ceti on kaksoistähti noin 73 valovuoden päässä Valaskalan tähdistössä. 94 Ceti A on massaltaan 1,3 kertaa Auringon kokoinen, kun taas 94 Ceti B on punainen kääpiö. Vuonna 2000 löydettiin eksoplaneetta 94 Ceti b.


title: Amanda Aardsma

text: Amanda Aardsma (s. 24. lokakuuta 1979) on yhdysvaltalainen missi ja näyttelijä. Hän voitti Miss Teen Coloradon tittelin 1997 ja edusti siten osavaltiotaan saman vuoden Miss Teen USA -kilpailussa.


title: Amanda Aardsma

text: Näyttelijänurallaan Amanda Aardsma esiintynyt muun muassa elokuvassa "Trendimesta" ("Table One", 2000). Baseballtähti David Aardsma on hänen veljensä.


title: Christopher Fowler

text: Christopher Fowler (s. 1953 Greenwich, Lontoo) on englantilainen jännityskirjailija. Hän on kirjoittanut kauhua, satiiria ja rikoskirjallisuutta. Karisto on julkaissut Fowlerin tuotannosta suomeksi "Varjomaailman" ("Roofworld") vuonna 1990 Eero Mänttärin käännöksenä.


title: Säkenöivää voimaa

text: Säkenöivää voimaa on tribuuttialbumi, joka sisältää eri suomalaisartistien ja -yhtyeiden tulkintoja Sielun Veljien kappaleista. Levy julkaistiin 15. maaliskuuta 2002.


title: Under the Iron Sea

text: Under the Iron Sea on brittiyhtye Keanen toinen studioalbumi, joka julkaistiin 12. heinäkuuta 2006. Englannissa levy pomppasi suoraan albumilistalla sijalle yksi ja sitä myytiin ensimmäisellä viikollaan 222 297 kappaletta. Yhdysvalloissa albumi sijoittui Billboard 200 -listalla sijalle 4 ja sitä myytiin 75 702 kappaletta. 22. tammikuuta mennessä albumia on myyty maailmanlaajuisesti jo yli 2,5 miljoonaa kappaletta. Suomessa albumi nousi virallisen albumilistan sijalle 8.


title: Francisco Molinero

text: Francisco Molinero Calderón (s. 26. heinäkuuta 1985 Aranjuez, Espanja) on espanjalainen jalkapalloilija, pelipaikaltaan oikea laitapuolustaja. Hän pelaa tällä hetkellä espanjalaisessa Real Murciassa. Molinero aloitti uransa Atlético Madridin junioriseurassa, jossa hän myös pelasi ensimmäiset ammattilaisottelunsa kaudella 2004–2005.


title: 2:37

text: 2:37 on vuonna 2006 valmistunut australialainen koulumaailmaan sijoittuva draamaelokuva, jonka on ohjannut, käsikirjoittanut ja tuottanut ensikertalainen Murali K. Thalluri. Hän oli ehdolla elokuvasta Un Certain Regard -palkinnon saajaksi Cannesin elokuvajuhlilla 2006. Hän oli myös ehdolla parhaasta käsikirjoituksesta, Teresa Palmer parhaasta naispääosasta ja Frank Sweet parhaana nuorena näyttelijänä Australian elokuvaistituutin palkintogaalassa.


title: 2:37

text: Tavallisen australialaisen koulun vessasta löytyy kello 2:37 oppilas, joka on tehnyt itsemurhan. Elokuva palaa sen jälkeen samaisen koulupäivän aamuun, jolloin muutaman koululaisen ongelmat vähitellen paljastuvat. Lopulta selviää, kuka koulun oppilaista ei enää kestänyt.


title: 2:37

text: "2:37:ssä" on runsaasti yhtäläisyyksiä Gus Van Santin ohjaamaan "Elephant"-elokuvaan (2003). Molemmat elokuvat kertovat suurista koulumaailmaan liittyvistä ongelmista, kuten koulukiusaamisista. Elokuvat koostuvat pääosin pitkistä steadicam-otoista, joissa seurataan tiettyjä koulun oppilaita. Elokuvissa myös samat kohtaukset toistuvat eri kuvakulmasta kuvattuna. Molemmissa elokuvissa on myös kuvattu paljon taivasta ja puita.


title: 2:37

text: Molemmissa elokuvissa on sama äänisuunnittelija, Leslie Shatz, mistä johtuen elokuvissa on käytetty samoja äänitehosteita. Molemmissa elokuvissa oppilas soittaa klassista musiikkia pianolla. Molemmissa elokuvissa on kohtaus, jossa luokassa keskustellaan homoseksuaalisuudesta, ja elokuvissa on myös poikien välinen suutelukohtaus. Lisäksi molemmissa elokuvissa tyttö käy oksentamassa vessanpönttöön.


title: Miguel Àngel Moyà

text: Miguel Àngel Moyà Rumbo (s. 2. huhtikuuta 1984 Binissalem, Espanja) on espanjalainen jalkapallomaalivahti. Hän edustaa Espanjan Primera Divisiónissa pelaavaa Atlético Madridia.


title: Miguel Àngel Moyà

text: Kesäkuussa 2009 Moyà siirtyi kasvattaseurastaan Mallorcasta noin 6 miljoonan euron siirtosummalla Valenciaan.


title: Tuulomajoen vesistö

text: Tuulomajoen vesistö (vesistöaluetunnus 72) on Suomessa vesistöalue, jonka laskujoki Tuulomajoki laskee Barentsinmeren Kuolanvuonoon. Se alkaa Nuorttijärven eteläosasta katsoen kolmelta pääsuunnalta. Lounaasta päähaara on Hirvasjoen haara, johon liittyy yläjuoksun alemmalla osuudella idästä Vujoki. Länsilounaasta yhtyy Nuorttijoen reitti ja Nuorttijoen länsipuolelta Jaurujoki. Lännestä Nuorttijärven pohjoisosaan virtaa Ivalosta lähtöisin oleva Luttojoki sivujokineen, joista pohjoisin lähinnä Nuorttijärveä on Akkajoki. Suomen puolella Luttojoen eteläinen sivujoki on Suomujoki. Tuulomajoen vesistön valuma-alueen pinta-ala on 21 140 neliökilometriä, josta 3 241,02 neliökilometriä kuuluu Venäjän puolelle.


title: Tuulomajoen vesistö

text: Vesistöalueen toisessa jakovaiheessa on seuraavat alueet tai valuma-alueet :


title: Tuulomajoen vesistö

text: Nuorttijärven koillisosassa on ensimmäinen vesistön ja samalla joen vesivoimaloista, Ylä-Tuuloman vesivoimalaitos, mistä virtaa Tuulomajoki kohti Barentsinmerta, Pohjoista jäämerta.


title: Tuulomajoen vesistö

text: Ennen Kuolaa on toinenkin vesivoimalaitos, edellistä vähätehoisempi Ala-Tuuloman vesivoimalaitos.


title: Avellinon maakunta

text: Avellinon maakunta on yksi Italian maakunnista. Se sijaitsee Campanian alueella Etelä-Italiassa, ja sen pääkaupunki on Avellino. Maakunta on pinta-alaltaan 2 792 neliökilometriä ja asukkaita siellä oli vuoden 2015 lopussa 427 936. Maakunnassa on 118 kuntaa.


title: Avellinon maakunta

text: Avellinolle ovat tyypillisiä pikkukaupungit: vain kahden kaupungin asukasluku on yli 20 000: pääkaupunki Avellinon (57 000 as.) ja Ariano Irpinon (23 000 as.). Arianon kaupungin lisäksi koko maakuntaa kutsutaan myös Irpinoksi vanhan sutta tarkoittavat hirpoius-sanan mukaan. Avellinossa elää edelleen susia.


title: Avellinon maakunta

text: Avellinossa tuotetaan kolmannes koko Italian hasselpähkinöistä sekä kastanjoita, viiniä, kirsikoita, juustoa ja tryffeleitä.


title: Andy Samberg

text: David Andrew ”Andy” Samberg (s. 18. elokuuta 1978 Berkeley, Kalifornia, Yhdysvallat) on yhdysvaltalainen Emmy- ja Golden Globe -palkittu näyttelijä, koomikko ja käsikirjoittaja. Hän on ollut Saturday Night Livessä ja hän on esiintynyt "Premiun Blendissä" ja "Sukuvika"-sarjassa. Samberg näytteli pääroolia elokuvassa "Hot Rod" vuonna 2007. Hän näytteli myös elokuvissa "I Love You, Man" ja That's My Boy. Hän on komediabändi The Lonely Islandin jäsen. Vuodesta 2013 hän on näytellyt komediasarjassa "Brooklyn Nine-Nine", josta hänet palkittiin Golden Globella.


title: Jon Lester

text: Jonathan Tyler ”Jon” Lester (s. 7. tammikuuta 1984) on yhdysvaltalainen baseballpelaaja, tarkemmin aloitussyöttäjä. Hän teki Major League Baseball -debyyttinsä vuonna 2006 Boston Red Soxissa. Kesken kauden 2014 hän siirtyi Oakland Athleticsiin ja vuodesta 2015 hän on edustanut Chicago Cubsia.


title: Jon Lester

text: 19. toukokuuta 2008 Lester syötti ammattilaisuransa ensimmäisen no-hitterin.


title: Jon Lester

text: Lester sairastui syksyllä 2006 lymfoomaan, joka saatiin kuitenkin nopeasti hoitoon. Hän voitti vuonna 2007 Tony Conigliaro -palkinnon.


title: Jon Lester

text: Lester on kuulunut World Seriesin voittaneeseen joukkueeseen vuosina 2007, 2013 ja 2016.


title: Beneventon maakunta

text: Beneventon maakunta () on maakunta Campanian alueella Italiassa.


title: Beneventon maakunta

text: Beneventon maakunta on pinta-alaltaan 2 080 neliökilometriä. Asukkaita maakunnassa on vajaat 300 000. Maakunnassa on 78 kuntaa ja sen pääkaupunki on Benevento.


title: Beneventon maakunta

text: Beneventon maakunnan historia alkaa jo ajalta ennen muinaisia roomalaisia, kun aluetta asuttivat samnilaiset.


title: Beneventon maakunta

text: Beneventon maakunnassa tuotetaan muun muassa viinejä ja saksanpähkinälikööriä.


title: Reality Bites

text: Reality Bites on vuonna 1994 julkaistu Ben Stillerin ohjaama elokuva. Se kertoo neljästä vasta collegesta valmistuneesta nuoresta 1990-luvun Yhdysvalloissa ja heidän aikuistumisesta ja rakkausuhteista.


title: Breno

text: Breno Vinicius Rodrigues Borges eli Breno (s. 13. lokakuuta 1989 Cruzeiro, Brasilia) on brasilialainen jalkapalloilija, pelipaikaltaan keskuspuolustaja.


title: Breno

text: Breno solmi brasilialaisen São Paulon kanssa nelivuotisen sopimuksen vuonna 2007. Vain vajaa puoli vuotta myöhemmin joulukuussa 2007 hän siirtyi saksalaiseen Bayern Müncheniin 18 miljoonan dollarin siirtosummalla ja allekirjoitti seuran kanssa neljän ja puolen vuoden sopimuksen.


title: Breno

text: Myös Milan ja Real Madrid olivat kiinnostuneita Brenosta, mutta hän valitsi Bayernin, osin siitä syystä, että seuraa edustanut entinen huippupelaaja Élber suositteli sitä hänelle. Lisäksi Breno hylkäsi siirron Realiin, koska espanjalaisseura vaati hänen menevän luuanalyysiin todistaakseen ikänsä.


title: Vaakevandring

text: Vaakevandring on norjalainen Unblack metal -yhtye, joka oli toiminnassa 1990-luvun lopulla ja satunnaisesti 2000-luvulla. Nimi tarkoittaa norjaksi "kävellä ja herättää ihmiset". Vaakevandring soitti tunnelmallista ja eeppistä black metalia sinfonisilla koskettimilla ja folkmelodioilla. Yhtyeen nimi-ep:n "Vaakevandring" tuotti menestyvän norjalaisen black metal -yhtye Dimmu Borgirin kosketinsoittaja Stian Aarstad, ja julkaisu sai maailmanlaajuista huomiota.


title: Vaakevandring

text: Vaikka yhtye julkaisi vain ep:n, Vaakevandringin vaikutus kristillisiin black metal -piireihin on merkittävä, koska yhtyeellä oli avainasema suuntausta hallinneiden "antisaatanallisten" sanoitustyylien muuttamisessa älykkäämmiksi ja filosofisemmiksi, vastapainona unblack metalin aloittajan Horden raaemmalle tyylille. Yhtyeen asema kristillisissä metallipiireissä on merkittävä: Ruotsin Endtime Festival -tapahtumassa 2007 Vaakevandring esimerkiksi jakoi pääesiintyjän aseman Antestorin kanssa, joka on johtava kristillinen black metal -yhtye. Vaakevandringin laulaja Ronny Hansen ja kosketinsoittaja Morten Sigmund Magerøy liittyivät Antestoriin myöhemmin.


title: Vaakevandring

text: Vuonna 1996 Alexander Nygård ja Trond Bjørnstad perustivat popyhtyeen nimeltä Lothlorien Morten Sigmund Magerøyn ja erään paikallisen kitaristin kanssa. Lothlorienin tyyli muuttui raskaammaksi, ja nimi vaihdettiin Inertiaksi. Trond siirtyi bassosta murinalaulajaksi ja toinen kitaristi alkoi soittaa bassoa.


title: Vaakevandring

text: Inertia ajautui sisäisiin kiistoihin uskonnon vuoksi. Toinen kitaristi (silloinen basisti) halusi kirjoittaa tekstejä synkeämmistä aiheista ja jätti yhtyeen. Samoihin aikoihin Pøl Dæhlen and Ronny Hansen kutsuivat Magerøyn mukaan yhtyeeseensä Signum Crusis. Yksien harjoitusten jälkeen Alexander Nygård liittyi kitaristiksi, ja nimi vaihtui Korsferdiksi. Morten soitti kitaraa, Ronny bassoa ja Pøl Dæhlen rumpuja. Hansen vaihtoi lauluu ja Trond ryhtyi basistiksi. Tänä aikana yhtyeen nimeksi tuli Vaakevandring.


title: Vaakevandring

text: Yhtye saavutti merkittävää suosiota "Demo 98/99:llään". Sen tuotti ja äänitti Stian Aarstad, Dimmu Borgirin kosketinsoittaja. Tämä sai aikaan huomattavia huhuja viestimissä ja internetissä. Stian kertoo halunneensa äänittää yhtyeen demon siksi, että hän kuuli yhtyettä eräässä konsertissa. Aarstad tarjosi heille ilmaisen session studiossaan, koska tarvitsi harjoitusta miksauksessa ja äänityksessä.. Demo äänitettiin joulukuussa 1998, ja äänitteestä julkaistiin 1000 kappaletta. Demo julkaistiin kasettina Indonesiassa THT Productionsin kautta vuoden 2000 alussa.


title: Vaakevandring

text: Seuraavaksi yhtye äänitti kappaleen nimeltä "Fall of Man" Endtime Productionsin kokoelmalevylle "In the Shadow of Death". Antestorin Lars Stokstad soitti kitaraa kappaleella. Sekä Hansen että Magerøy liittyivät Antestoriin tänä aikana ollessaan vielä Vaakevandringin jäseniä. Pål Dæhlen liittyi Frosthardriin. Demot myytiin pian loppuun, ja niitä myydään eBayssa nykyisin $60 hinnoilla. Vaakevandringin demo uudelleenjulkaistiin nimi-ep:nä vuonna 2004 norjalaisella levymerkillä Momentum Scandinavia. Siitä on tullut kristillisen black metalin klassikko.


title: Vaakevandring

text: Vaakevandring jakoi pääesiintyjän aseman Antestorin kanssa ruotsalaisessa Endtime Fest -tapahtumassa vuonna 2007. Antestorin kitaristi Vemod (Lars Stokstad) soitti kitaraa tuossa konsertissa.


title: Vaakevandring

text: 1990-luvun alussa unblack metal -piirejä hallitsi suuntauksen aloittajayhtyeen Horden "antisaatanalliset" "ristiretki-mentaliteetti"-aiheet. Hyödyntäen sanoituksissa kristinuskon keskeisiä aineksia kuten Isä meidän -rukousta ja käsitellen aiheita kuten kääntyminen ja pelastus, yhtyeet kuten Antestor, Crimson Moonlight ja erityisesti Vaakevandring asettivat uuden suunnan. Vaakevandring siirsi klassisen skandinaavisen black metalin kehityksen ja sanoitusten henkilökohtaisen käsittelyn sekä filosofisen sisällön black metal -piirien kristilliselle puolelle.


title: Vaakevandring

text: Musiikkityylissään Vaakevandring hyödyntää vaikutteita folk metalista ja jopa pagan metalista. Näin yhtye vaikutti myöhempiin kristillisiin folk black metal ja viikinkimetalliyhtyeisiin kuten Arvinger ja Holy Blood. Koska yhtyeissä on samoja jäseniä, Antestorin kehitys "The Return of the Black Death" -albumin jälkeen on suoraa Vaakevandringin vaikutusta.


title: Vaakevandring

text: Vuonna 2007 Vaakevandring elpyi lyhyeksi aikaa. Ruotsalaisen Endtime Festival -tapahtuman myötä Vaakevandring oli toinen pääesiintyjistä. Jäsenien vuoksi esitys jaettiin Antestorin kanssa.


title: Bolognan maakunta

text: Bolognan maakunta () oli yksi Italian maakunnista. Vuoden 2015 alussa sen korvasi Bolognan metropolikaupunki. Maakunnan pääkaupunki oli Bologna. Maakunta sijaitsi Emilia-Romagnan alueella Italian pohjoisosissa.


title: Bolognan maakunta

text: Bolognan maakunnan pinta-ala oli 3 703 neliökilometriä ja asukkaita oli toiminnan päättyessä miljoona. Maakunnassa oli 55 kuntaa.


title: Terra incognita

text: Terra incognita () on historiallinen latinankielinen termi kartan tutkimattomille alueille. Tuntemattomat merialueet merkittiin vastaavasti sanoilla mare incognitum, "tuntematon meri".


title: Terra incognita

text: Kartanpiirtäjät sijoittivat tutkimattomille seuduille joskus myyttisiä olentoja ja arvailivat siellä esiintyviä pinnanmuotoja. Tyhjiin kohtiin kehiteltiin jopa kokonaisia mantereita. Eräs tunnettu hypoteettinen manner on Aristoteleen esittämä Terra australis incognita () tai lyhyemmin Terra Australis, joka esiintyi eurooppalaisissa kartoissa 1400-luvulta 1700-luvulle saakka.


title: Terra incognita

text: Terra incognita hävisi kartoista 1800-luvulla, kun mantereiden kaikissa osissa oli käyty. Nykyään fraasia käytetään metaforana puhuttaessa aiheesta, josta ei vielä tiedetä paljoa.


title: Fredi Bobic

text: Fredi Bobic (, s. 30. lokakuuta 1971 Maribor, Slovenia, Jugoslavia) on saksalainen jalkapalloilija, jonka sukujuuret ovat Sloveniassa ja Kroatiassa.


title: Fredi Bobic

text: Bobic pelasi uransa aikana Saksassa, Englannissa ja Kroatiassa yhteensä 370 sarjaottelua ja teki niissä 150 maalia.


title: Fredi Bobic

text: Saksan maajoukkueessa Bobic pelasi 37 ottelua ja teki niissä kymmenen maalia. Hän oli mukana kahdessa arvoturnauksessa; EM-kisoissa 1996 ja 2004, joista ensin mainituissa Saksa voitti Euroopan mestaruuden.


title: Okyrhoe

text: Okyrhoe (, ”nopeasti virtaava”) viittaa seuraaviin asioihin:


title: Okyrhoe

text: Okyrhoe oli kreikkalaisessa mytologiassa kentauri Kheironon ja Khariklon tytär. Hän oli saanut nimensä äidiltään syntymäpaikkansa vieressä virtaavan joen mukaan. Okyrhoella oli syntymälahjanaan ennustamisen taito.


title: Okyrhoe

text: Eräänä päivänä Okyrhoen mentyä isänsä luo luolaan, hän näki siellä Asklepioksen, joka oli vasta lapsi. Täällä hän ennusti Asklepioksen pystyvän herättämään kuolleita eloon, mutta suututtavan tällä Zeuksen. Hän kuolisi Zeuksen salamasta, mutta heräisi eroon jumalana. Isästään hän ennusti tämän haluavan luopua kuolemattomuudestaan Hydran myrkyn aiheuttaman tuskan vuoksi.


title: Okyrhoe

text: Rangaistukseksi salaisuuksien paljastamisesta Zeus muutti Okyrhoen tammaksi isänsä kasvojen edessä.


title: Okyrhoe

text: Okyrhoe oli yksi okeanideista, kolmesta tuhannesta Okeanoksen ja Tethyksen tyttärestä


title: Schönau im Schwarzwald

text: Schönau im Schwarzwald on kaupunki Baden-Württembergin osavaltiossa, eteläisessä Saksassa. Se kuuluu Freiburgin hallintopiiriin ja Lörrachin piirikuntaan. Kaupunki sijaitsee eteläiseen Schwarzwaldiin kuuluvassa Wiesentalin laaksossa. Sen asukasluku on noin 2 500.


title: Schönau im Schwarzwald

text: Varhaisin tunnettu kirjallinen maininta Schönausta on peräisin vuodelta 1113. Kaupunki sijaitsi St. Blasienin benediktiiniluostarin valtapiirissä ja oli osa Pyhän saksalais-roomalaisen keisarikunnan Vorderösterreich-aluetta. Vuonna 1805 kaupunki siirtyi tuolloin perustettuun Badenin suurherttuakuntaan. Kaupunkioikeudet Schönaulle myönnettiin vuonna 1809.


title: Schönau im Schwarzwald

text: Saksan jalkapallomaajoukkueen päävalmentaja Joachim Löw on kotoisin Schönau im Schwarzwaldista.


title: Gangsta rap

text: Gangsta rap on yksi hip hop -musiikin genreistä. Gangsta rap -nimitys tulee afrikkalaisamerikkalaisen slangin sanasta, joka tarkoittaa katujengin jäsentä. Genre käsitteleekin rikollisia aiheita, muiden muassa väkivaltaa, huumeita, prostituutiota. Genre syntyi vuonna 1983, jolloin ilmestyivät ensimmäiset gangsta rap -kappaleet, kuten Ice-T:n ”Cold Wind Madness” ja ”Body Rock/Killers” sekä Kevin Riptonin kappaleet ”Chillaxin” ja ”My Homie Achmed Waqazz”. Gangsta rapin teki 1980-luvun loppupuolella suosituksi muun muassa rap-ryhmä N.W.A. Gangsta rap sai N.W.A:n ja Ice T:n myötä huomiota koko Yhdysvalloissa. Sen seurauksena gangsta rapista tuli kaupallisesti tuottavin hip hop -musiikin genre.


title: Gangsta rap

text: Gangsta rap -musiikkia on kritisoitu paljon. Kritiikkiä on tullut sekä oikeisto- että vasemmistopoliitikoilta ja uskonnollisilta johtajilta. Gangsta rappia on syytetty esimerkiksi väkivallan, sovinismin, katujengien ja rikollisuuden ylistämisestä. Gangstaräppärit ovat puolustautuneet sanomalla, että he vain kuvaavat kappaleissaan katuelämän todellisuutta.


title: Gangsta rap

text: Mafioso rap on hip hop -musiikin alalaji, jota on joskus pidetty itärannikon versiona gangsta räpistä. Genrelle tyypillinen aihe on rikoksilla saavutettu ylellisyys, ja sanoituksissa viitataan usein gangstereihin ja järjestäytyneeseen rikollisuuteen, etenkin mafiaan.


title: Gangsta rap

text: Mafioso räpin alullepanijana pidetään usein Kool G Rap & DJ Polo -duon esikoisalbumia "Road to the Riches", joka julkaistiin vuonna 1989. Tämän jälkeen genre vietti hiljaiseloa, kunnes tuli taas suosioon Raekwonin vuonna 1995 ilmestyneen "Only Built 4 Cuban Linx..." -albumin myötä. Pian mafioso räpin keskeisiksi artisteiksi nousivat muun muassa Nas, AZ, Fat Joe, The Notorious B.I.G ja Jay Z. 1990-luvun lopulla genren suosio alkoi kuitenkin hiipua. 2000-luvulla muun muassa Rick Ross on ollut yksi genren ylläpitäjistä.


title: Benedikt Fernandez

text: Benedikt Fernandez (s. 8. tammikuuta 1985 Bonn, Saksa) on saksalainen jalkapallomaalivahti, joka edustaa Bayer Leverkusenia. 184 senttimetriä pitkä Fernandez on pelannut kolme ottelua Bundesliigassa.


title: July Morning

text: July Morning on brittiläisen Uriah Heep -yhtyeen esittämä sekä Ken Hensleyn ja David Byronin säveltämä kappale vuoden 1971 "Look at Yourself" -albumilta. Kappale on yli kymmenen minuuttia pitkä, ja koostuu monesta osasta. Se on myös albumin progresiivisimpia kappaleita.


title: July Morning

text: ”July Morningin” ovat säveltäneet ja sanoittaneet yhtyeen silloinen kosketinsoittaja-kitaristi Ken Hensley, sekä silloinen laulusolisti David Byron. ”July Morning” on ollut julkaisustaan lähtien mukana yhtyeen keikkalistassa.


title: July Morning

text: Kappaleessa kosketinsoittimia soittanut Ken Hensley on kertonut, että yhtye lisäsi kappaleen ensinauhoituksen albumille, koska yhtye ei saanut millään tallennettua alkuperäisessä versiossa ollutta tunnelmaa uudelleen. Sitä pidetäänkin "Look at Yourself" -albumin nauhoitusten muistettavimpana kappaleena. Yhtye itse pitää myös kappaletta yhtenä suosikeistaan. Yhtye huomasi nauhoitusten aikana, että heillä oli kolme erillään olevaa sävellystä, jotka kaikki olivat C-mollissa. Yhtye liitti nämä sävellykset yhteen, jolloin kappaleen intro syntyi. Myös Manfred Mann vieraili kappaleessa soittaen moogia, ensimmäistä kertaa yhtyeen historiassa.


title: July Morning

text: ”July Morning” on julkaistu "Look at Yourself" -albumin ja Japanissa, Venezuelassa ja Yhdysvalloissa (liveversio), julkaistujen singlejen lisäksi mm. monilla yhtyeen live- ja kokoelma-albumeilla. Lisäksi Etelä-Koreassa on julkaistu kappaleen nimeä kantava yhtyeen kokoelma-albumi. Yhtye julkaisi vuonna 2009 "Celebration"-albumilla uuden version kappaleesta.